Luceafărul 


Anul IX. Sibiiu, 1 Maiu 1910, - 
E wwWw.dacoromanica.ro 


LUCEAFĂRUL 


REVISTĂ ILUSTRATĂ PENTRU LITERATURĂ ȘI ARTĂ. APARE DE DOUĂORI PE LUNĂ. 


Colaboratori: |. Adam, |. Agârbiceanu, D. Anghel, Andreiu Bârseanu, Z. Bârsan, G. Bogdan-Duică, 
Dr. T. Brediceanu, Ștefan Cacoveanu, Al. Cazaban, I. Ciocârlan, D. N. Ciotori, Al. Ciura, Otilia Cozmuţa, 
Maria Cunţan, Elena Farago-Fatma, Em. Gârleanu, lon Gorun, Constanţa Hodoș, Enea Hodoș, Nerva 
Hodoș, Șt. O. Iosif, E. Lovinescu, Dr. |. Lupaș, Dr. G. Murnu, I. Paul, H. P. Petrescu, Ecaterina Pitiș, 
M. Sadoveanu, C. Sandu-Aldea, M. Simionescu-Râmniceanu, I. U. Soricu, Caton Theodorian, Gh. Tulbure. 


Austro-Ungaria: 


1an. 12 cor. 
6 lani ..... 6, 


România şi în Străinătate: 


1an. 16 cor. 
6 lani .. ... 8, 


ABONAMENT: 


Ediția pentru preoți, învățători și studenți: 


Ediția pentru preoți, învățători și studenți: 1 an 14 Cor. 


Reclamațiile sunt a se face în curs de 15 zile după apariția fiecărui număr. Pentru orice 
schimbare de adresă se vor trimite 20 bani în mărci postale. 


Abonamentele, plătite înainte, sunt a se trimite la adresa: 
Adm. rev. „Luceafărul“, Sibiiu (Nagyszeben). 


Ed. de lax . . . 20 cor. 
» LL] LEJ . . 10 99 


1 an 8 cor. 


Ed. de lux 25 cor. 
» n LE) . . . 13 FE) 


Al Il-lea Adaus la catalogul librăriei 
W. Krafft, Sibiiu. 


Agârbiceanu, I., Două iubiri, nuvele. 2.—. 

Ciocârlan, I., Inimă de mamă, schițe şi nuvele. (Pre- 
miată de Academie). 2.—. 

Delavrancea, Viforul, dramă în 4 acte. 2.50. 

Dulfu, P., Cântece și povești. 1.50. 

Econom, Gh. Fl, Martiriada romano-ambodaciană, 
poemă epică în XX cânturi. 2.50 

Eminescu, M., Articole politice. —.80. 

Flaubert, G., Doamna Bovary, roman. Traducere de 
L. Dauș. 2.— 

Gârleanu, Em., Nucul lui Odobac, nuvele şi schiţe. 1.50. 

Grant, E., Vitele de rassă bovină importate. Aclima- 
tarea, alimentarea şi îngrijirea lor, cu figuri expli- 
cative, 2.50. : 

În amintirea canonicului Augustin Bunea. (Articole şi alte 
semne de durere ale neamului.) —.50. 

istoricii Români. Gh. Șincai, Florian Aaron, M. Kogălni- 
ceanu, N. Bălcescu, A. Papiu Ilarian, Aug. Treb. 
Laurian, Dionisie Fotino, B. P. Haşdeu, N. Densu- 
şianu, Episcopul Melchisedec, G. Barițiu. 1.90. 

lorga, N., În era „Reformelor“, Discursuri politice, ros- 
tite în camera deputaţilor. 1907—1909. 2.—. Ed. 
popul. —.80. 

— Istoria literaturii românești în veacul al XIX-lea, 
dela 1821 înainte. Vol, III. 5.—. 

Iosif, Şt. 0., Poezii, 1893—1908. 2.50. 


L, V., 0 Sâmbătă norocoasă, piesă poporală în 4 acte. —40. 
Lovinescu, E., De peste prag, dramă în 3 acte. 1... 
— Pagi pe nisip. Vol. I. Mişcarea literară. Teoria me- 

diului şi literatura noastră. Literatura şi critica noastră. 
O. Goga, Șt. O. Iosif, M. Sadoveanu. 2.—. 

— Pași pe nisip. Vol. II. În loc de prefaţă. Notiţe cri- 
tice asupra criticii noastre. Artă și morală. O privire 
asupra clasicismului. Tendinţe în artă. Figuri și figu- 
rine literare: J. Brătescu-Voineşti, Popovici-Bănă- 
teanu, O. Carp, I. Gorun, Sandu-Aldea, Elena Farago, 
I. Agârbiceanu, V. Pop, E Gârleanu, N. Beldiceann, 
»Direoţia nouăe a d-lui Iorga. 2.—. 

—  Vieaţa şi Opera lui Grigore Alexandrescu. 2.—. 

Panţu, I. C., Procent, promil, interese și Teoria contu- 
rilor curente. 3.—. = 

Predeanu, V., Datoria preotului da a şti carte și ne- 
cesitatea conferințelor pastorale. —.30. 

Rosetti, D., La capătul pământului, note de călătorie. 2.—. 

Rostand, E., Cyrano de Bergerac, comedie eroică in 
5 acte. Traducere în versuri de B. Creangă. 2.50. 

Stoica, Dr. D., Moise Păcurarul, piesă teatrală pop. în 
4 acte şi 1 tablou, cu muzică, cântece şi jocuri. 
(Partea muzicală separată de I. Mureşanu). —.80. 

Tăslăuanu, A. Casă vechie, comedie într'un act. —.40. 

Uray, L., Calea Pocălinţei, tradusă și localisată de I. 
Vassiu, —.40. 


www.dacoromanica.ro 


at 3 ae 


onvnvoocovcoooeooeogsocoocovaceocacocacegocooocooooovensoeoesoee 


LUCG APAR 


== == 


= a SRA IN aG VASS a AR NAN 


a y A 6S <~ PA 


Inviere... 


În amintirea Adelinei O» Maior. 


Cine nu pricepe, cine nu'se entuziasmează 
în faţa învierii naturii, în fiecare primăvară? 
Dela copiii cari aleargă „după fluturi, după 
flori“ până la moșneagul care iasă, spriji- 
nindu-se pe cârja-i lucie, și se așează pe 
podmolul plin de soare dinaintea căsii, 
toți simțim înviorarea tainică și călduță, pe 
care ne-o aduce, nouă și firii întregi, învierea 
murmurului apelor, podoabelor câmpiilor bo- 
gate, învierea freamătului frunzelor crude. 

În sărbătorirea aceasta strălucită, de soare, 
de lumină, de căldură, de adieri de vânt și 
de răpăitul ploilor mărunțele, se pare o crimă 
să nu se vindece tot ce e bolnav. O creangă 
de măr în grădină, uscată și neagră, un ciot 
găunos în pădure, turbură armonia acestei 
frumuseți a învierii. Omul harnic ia securea, 
și oţelul ce joacă 'n străluciri desprinde de 
trupul voinic și .sănătos al copacului, uscă- 
tura. Și dupăcum verdeața strălucește tot 
mai învingătore, pe câmpiile bogate, pe lun- 
cile nesfârșite, pe dealurile îmbrăcate în 
' păduri, crește nădejdea oamenilor, se 'nvio- 
rează, îngruiată de amorțeala iernii grele, de 
amorţeala morții. 

Dar, această înviere a firii, e nimic pe lângă 
învierea omului, a sufletului omenesc. Sufletul 
nostru doarme o mare parte din vieață. Su- 
fletul nostru e treaz de muiteori numai întru 
cât e necesitat a conduce acea activitate 
omenească, care e de lipsă pentru susținerea 
vieții noastre animalice, materiale. Ne va 
plăceă un om, care cu multă chibzuinţă își 
va întocmi afacerile sale private, ne va plăcea 
un bun econom, un priceput meseriaș, un 
prevăzător intelectual. Dar nici când, prin 


activitatea lor care privește numai partea 
materială a vieţii, nu vor fi în stare aceștia 
toți să ne smulgă strigătul de admirare: „Ce 
mai om, Dumnezeule!“ Ori cât am vrea noi 
să ne convingem, că aceste mici mărunţișuri 
ale vieții formează însaşi vieața omenească, 
nu vom puteă. Zadarnic vom cercă să privim 
numai pământul, să ne legăm de el și de 
toate lipsele lui, e în firea noastră ca cel 
puțin din când în când să ne ridicăm privi- 
rile sus, în înălțime. 

Numai ochii cari privesc în înălțime, sunt 
adevărați ochi omenești. Numai sufletele cari 
pricep și se însuflețesc de lipsele superioare 
ale omului, de ideal, în toate formele lui, 
sunt în stare să pună în ochi strălucirea ne- 
muritoare, adevărat omenească. lar aceasta 
o pot face numai sufletele cari cunosc învierea. 

Sufletul omenesc însă nu va înviă — spre 
scopurile superioare ale omului — nici prin 
raza soarelui tânăr de primăvară, nici prin 
stropirea ploilor călduțe, nici prin adierea 
vânturilor pline de miresme. 

Toate acestea vor înviă în noi numai partea 
aceea, care samănă cu firea de afară. Gân- 
diți-vă numai la vieață. Chiar această sărbă- 
toare de curăţire și de reînoire a firii, omul, 
tânărul mai ales e acela care-o necinstește. 
Când acelaș templu plin de claritate, care e 
în natură, ar trebui să fie și în pieptul no- 
stru, se întâmplă ca cel dintâi frunziș de pă- 
dure, vergur și curat, să adăpostească o crimă 
a sensualității omenești, se 'ntâmplă ca ver- 
dele covor al ierbii de mătasă poaspătă să 
fie călcat de paşi murdari. 


Şi de bună seamă, aici navem de-a face 
1* 

cu suflete trecute prin înviere. Nu, sufletul 
omenesc nu învie la raza caldă a soarelui, la 
această rază învie instinctele noastre numai. 
Sufletul omenesc învie la raza adevă- 
rului. Acest adevăr, hrana de toate zilele a 
omului adevărat, câți n'au ` cercat, Doamne, 
să-l scoată la iveală, să ni-l arete în toată 
măreția lui? Dar în fața nici unui adevăr des- 
coperit și învățat de oameni, lumea nu s'a 
cutremurat așa de mult, deșteptată dintr'un 
greu somn, ca în fața adevărului propovăduit 
de Isus. Nici un alt adevăr omenimea nu l-a 
sorbit cu atâta sete, nu l-a îmbrățișat cu atâta 
patimă în curs de atâtea veacuri, ca adevărul 
vestit de Hristos mântuitorul. Și care-i ade- 
vărul vestit de Isus? E însuși El. „Eu sunt 
calea, adevărul și vieața“. El s'a vestit 
lumii pe sine însuşi, cu vorpele, cu faptele, 
cu vieața, cu moartea și învierea sa. 
Adevărul din care va înviă deci sufletul 
omenesc, se va cuprinde în cuvintele, în fap- 
tele, în moartea și învierea lui Isus. În linii 


mari acest adevăr e: Vieața e luptă. Sim- - 


burele acestei lupteeiubirea. Ținta 
acestei lupte e nemurirea. 

Vieaţa e luptă. Luptă, înainte de toate cu 
noi înșine. Cu slăbiciunile, cu patimile vieții 
noastre. Un suflet va înviă din convingerea 
că trebuie să calce în picioare râvna prea 
mare spre avere, spre mărire. Că trebuie să 
țină în frâu poftele pe cari chiar mintea noa- 
stră ni le arată nevrednice de noi. Lupta cu 
noi înșine: cum se ridică vulturul în înălțimi 
ameţitoare, bătându-și joc de pământ, așă să 
se ridice, în aer curat, învietor, sufletul nostru 
deasupra patimilor și slăbiciunilor. Lupta cu 
noi înșine: cum trece, cum urcă ostașul vi- 
teaz pe zidurile cetăţii străine, unde fâlfăie 
steagul dujman, cum urcă atins de săgeți, de 
limbile lăncilor străine, cari toate au de țintă 
să-l respingă, dar el, ars de dureri, înaintează 
mereu s'ajungă la țânta sa: luarea steagului, — 


așă sufletul omenesc, învingând, neluând în 


seamă durerea patimilor învinse, frânte, cari 
l-ar trage veșnic la pământ, să poată ajunge 
la câștigarea steagului învingerii noastre pro- 
prii. Lupta cu noi înșine: spălarea noastră 
de tot ce-i tină să rămână aurul limpede, 
curat: puterile și calitățile frumoase ale su- 
fletului. 


Dar lupta aceasta cu noi înşine trebuie să. 
fie condusă de iubire. Simburele, motorul 
acestei lupte trebuie să fie iubirea. A-ţi în- 
chide mâna și a nu o mai deschide până 
cresc unghiile prin carne, semn de luptă cu, 
tine după principiile budhiste— e un act brutal, 
un act de tirănie împotriva firii noastre. leși 
învingător asupra patimilor, dar câștigă lupta 
aceasta mare domolind încetul cu încetul ce 
e rău în tine, nu crede că vei puteă stârpi 
vreodată de tot, sau mai ales că vei puteă 
stârpi curând, relele cari, multe, au bază or- 
ganică în tine. „Care va rămâneă statornic 
până în capăt, acela se va mântui“. Cine va 
purtă lupta cu sine însuși neîntrerupt, până 


la moarte, acela vă învinge. 


Vieaţa e luptă. Luptă cu lumea, cu lea- 
proapele tău. Vei vedeà, trăind în lume, ne- 
dreptate, ură, răutate, toate patimile cari tră-- 
iesc în tine le vei descoperi şi în semenii 
tăi. În aceeaşi clipă când ai început lupta 
împotriva ta, trebuie s'o începi și împotriva 
tuturor nedreptăților din lume. Și, dacă ești 
în luptă cu tine însuți, va trebui să începi 
lupta cu patimile semenilor tăi, chiar dacă 
n'ai voi: sufletul tău nu le va puteă suferi. 
Nime n'a fost mare învingător de oameni prin 
mintea, prin sentimentele sale, care să nu se 
fi învins întâi pe sine, sau să îi fost cel puţin 
în luptă cu sineşi. Şi iarăși nu vom află în 
istorie vreun bărbat care și-a pus de țintă a 
vieții lui triumful sufletului său asupra omului 
inferior, care să nu fi cercat pe toate căile 
a însufleți și pe alţii pentru acest drum al 
vieţii. 

Dar dacă în lupta cu noi înşine iubirea e 
aşa de necesară, cu mult mai de lipsă va fi 
în lupta cu alţii. Celce vrea să îndrepteze 
pe alții, și nu va aveă o mare iubire, izvo- 
rîtă din o largă cunoaștere a semenilor săi, 
nu va isprăvi nimic. Isus a zis: „Învățați 
dela mine căci sunt blând și cu sufletul 
umil“. EI, fiind blând și cu sufletul umil, a 
ridicat din întunerecul patimilor milioane de 
suflete, și le-a spălat strălucitoare. 

Ceice nu pricep adevărul acesta vestit de 
Isus, spun că lupta cu noi şi cu lumea mare 
nici un sens, ba că e chiar împotriva demni- 
tății omenești. Ce-i mai neomenesc, spun ei, 
decât să omori în fașe toate aspiraţiile vieții 

omenești? Dar nu cere adevărul lui Isus 
lupta împotriva a ce e bun în noi și în lume. 
Lumea, în învățătura creștină, e sinonim cu 
tot ce e înclinare și patimă rea. Când Isus 
vestește lupta împotriva lumii, vestește lupta 
împotriva tuturor anormalităţilor, a tuturor 
patimilor, cari fac din vieața noastră vieață 
animalică și nu raţională, omenească. 

Rațiunea, intelectul, nimic nu plăteşte în 
vieață, fără iubire. Rațiunea arată peste tot 
drumul bun, dar fără iubire drumul acela 
rămâne numai ca o dungă de lumină, pe 
care nu umblă nime, un drum rece şi pustiu. 
lubirea arată de multeori drumuri nouă, ne- 
bănuite de minte. lubirea află deslegările 
cele mai ducătoare la scop. lubirea lumi- 


Hofmann: Isus în biserică. 


Sâmburele întregei lupte, a întregei noastre 
vieți, e iubirea. lubirea de tine, de semenii 
tăi, de tot ce-i însuflețit și chiar neînsuflețit 
în lume, și prin aceasta iubirea de Dumnezeu. 
„Așa a iubit Dumnezeu lumea, încât pe unul 
născut Fiul său nu l-a cruțat“. „Milă mi-e 
de popor“. „lartă-ţi-se păcatele, căci mult ai 
iubit“. „Dacă iubire nu am, nimica nu sunt“. 
Vieața lui Isus, e pilda cea mai strălucită a 
adevăratei iubiri: Când ai sufletul tău curat 
să-ți jertfești întreaga activitate pentru bi- 
nele semenilor tăi, a-lumii întregi. Să îmbră- 
țișezi, să strângi la sânul tău întregul neam 
omenesc, ce sufere, 


nează, încălzește, dă putere, ridică din noroiu, 
„se face slugă tuturor“, ca pe toți să-i înalțe. 

Adevărul vestit de Isus se încheie cu ves- 
tirea nemuririi. Chiar de mar îi spus El 
că aceasta-i ținta din urmă, după ce omul 
pleacă odată pe urmele vieții lui, simte că 
altă ţintă nici nu poate fi, că altă răsplată 
nici n'ar fi vrednică de om. ' 

Răsplată! Mai bine să nu folosim acest 
cuvânt. Oamenii din ziua de azi sunt atât 
de supra-oameni, încât spun că lor nu le 
trebuie nici o răsplată. Că dacă fac un bine, 
îl fac numai din acel imperativ categoric 
care-i spune că binele trebuie făcut. Că nu 

așteaptă nici o răsplată de nicăiri. E curioasă 
aceasta generositate modernă. Când tot ce 
faci, îndeplinești c'o țintă anumită, când 
din milioane de oameni abia afli sute cari 
să facă un pas în vieață făr' a se gândi la 
rentabilitatea lui, iată-i deodată spunând, că 
cel mai înalt act omenesc, fapta bună, o fac 
pentru ea însași. Bine-ar fi să fie aşa. Atunci 
fără să-și dee seama ar lucră din cea mai 
curată dragoste. 

Totuși să nu-i zicem răsplată acestei ne- 
muriri. Să-i zicem numai cerința cea mai 
elementară a sufletului nostru. Ei bine, ade- 
vărul lui Isus ne spune că această cerință 
elementară a sufletului nostru se va realiză. 
Taina acestei realizări nu ne-a spus-o, ne-a 
indicat-o numai prin moartea şi învierea sa. 

Dupăce cetim atâtea teorii științifice, atâtea 
probleme filozofice, cari azi sunt susținute, 
mâne sunt învinse de altele nouă, oare să 
nu fie priincios, ca noi, ca români și creş- 
tini, din când în când, să cetim, să ne gân- 
dim şi la comorile ce le păstrează legea 
creştinească? Vă rog deci, iubiți cetitori, 
cari nu veți crede că fac morală, fiind preot, 
vă rog să cercetaţi că poate înviă un suflet 
omenesc din adevărul vestit de Isus: Că 
vieața-i luptă, că simburele acestei lupte e 
iubirea, și ținta ei nemurirea? 

Fi-va vreun suflet atât de întunecat de pa- 

timi, în care resfrângându-se aceste adevă- 
ruri, să. nu se cutremure spre o premsenire 
nouă, luminoasă? Din parte-mi sunt convins, 
că numai un suflet nutrit din aceste adevă- 
ruri, va fi un suflet adevărat, viu și frumos. 
Numai întrun astfel de om vei puteă deosebi 
totdeauna, în toate împrejurările vieţii, acti- 
vitatea omenească superioară. _ 

lar învierea unui suflet omenesc la această 
ploaie binefăcătoare a adevărului, e cu mult 
mai frumoasă, mai de admirat, decât învierea 
naturii primăvara. | 

În faţa premenirii din natură cântă pasările, 
zburdă mieii, murmură izvoarele, aleargă copiii, 
şi noi toți simțim fiori de plăcere. Înaintea 
activităţii unui suflet înviat însă lumea în- 
treagă admiră, îngenunche și zice: lată omul! 

Și iată sărbătorile Învierii vin chiar în mij- 
locul firii înviate de primăvară. Vin Paștile 
cu sărbătorirea învierii sufletești, să se unească 
cu sărbătorirea învierii naturii și a tot ce-i 
în noi comun cu natura. Dacă natura-i un 
templu nou și curat, primăvara, așa să fie și 
omul întreg, cu trupul și sufletul, un templu 
neprihănit. Să nu se creadă că atunci omul, 
mintea omenească, cultura omenească n'ar 
mai da înainte. Am evoluă şi mai repede încă, 
și am fi scutiți de multele anomalii morale, 
sociale şi culturale, cari se răspândesc odată 


cu civilizația omenească. I. Agârbiceanu. 


2] 


Isus pe cruce. 


ÎI istoviau, pe vârful de colină 
Oţetul, lancea, spinii şi amarul; 

Pe brânci, soldaţii asvârleau cu zarul 
Şi-i împărțeau vestmintele 'n ruină. 


Furtuna se opri. lar luna plină 

Albeă în fund, urcând şi ea Calvarul. 
Pe fața Lui, mai albă decât varul 
Cădeă uşor a razelor lumină, 


i 


In ochii Lui, o boltă înstelată 
Işi răsfrângeă seninul nesfârşit 
In clipa când, svâcnind ca o săgeată, 


O stea se spulberă în infinit... 

O, steaua ce lucise altădată 

In calea celor Trei din Răsărit! 
Victor Eftimiu, 

DAI LUCEAFĂRUL o ç Nma 
Amintiri despre Bunea 
de 1..Paul. E A FE 


Deşi despre neuitatul Bunea, îndată ce a 
încetat din vieață s'a: scris şi se scrie încă 
mult, neobișnuit de mult, deși se va fi spus 
despre el tot ce a făcut pentru neamul ro- 
mânesc prin munca sa de o vieață de om; 
socotesc. 'totuș, că aminţirile unui prietin 
din copilărie și admirator al bărbatului A. 
Bunea nu vor fi cu totul fără interes și fără 
folos mai ales pentru inimile! tinere şi min- 
tile fragede, cari spre a se oțel pentru lupta 
grea, ce le așteaptă, au nevoie de pilde 
mari, de, caractere de fier, pe a căror chip 
și as&mănare să-și clădească sufletul. Sunt 
rari pildele acestea în vremile, prin cari 
trecem, vremi, în cari trăim în rău, ca în 
elementul nostru, 
mirăm de nemernicia soartei” noastre. Bunea 
a fost una din aceste pilde rare, 
Dumnezeu știe când ne vom mai întâlni, 
de aceea chiar prisosul despre AM a și 
faptele sale, nu cred să fie fără oarecare folos. 

Curios lucru, dar aşa este din nenorocire! 
Nu ştiu din vina împrejurărilor, din neîndu- 
rarea -celor ce nu ne iubesc, ori poate din 
pricina propriei noastre slăbiciuni ca neam, 
oamenii noștri mari din Ardeal și Ungaria, 
sunt mari nu atât prin ceeace au făcut 
pentru neamul românesc, ci mai mult prin 
ceeace chemați dela Dumnezeu au fost să 


facă și au putut să facă, dar n'au fost lăsaţi! 


să facă de stăpânirile vitrege după vremi și 
de aceia dintre ai noștri, cari în mâna acestor 
stăpâniri s'au făcut coadă de topor în po- 
triva neamului, din care s'au născut. Unul 
din acești chemaţi și înzestrați de Dumnezeu, 
dar stânjinit de răutatea și nemernicia oame- 
nilor, a fost şi Bunea al nostru. Dacă cei 
mulți, cari au scris despre Bunea, au spus 
care, ce a știut despre ceeace el a făcut 
pentru noi, eu am să arăt în aceste amintiri 
cu deosebire golul pe care Bunea chemat 
eră a-l umpleă în vieața neamului din zilele 
noastre. i 


După mulți ani firește se părăsesc și se 


răresc amintirile, ca haina purtată, din care : 


cu vremea se duce culorul, se duce și bă- 


de parcă nici nu ne mai. 


cu 


teala fir cu fir și nu mai rămâne decât. ur- 
zeala, care se destramă și ea dela un timp, 
până ce nu, mai e de purtat. Așa se aruncă 
la vechituri și la putrezeală și cele mai fru- 
moase haine, cu cari se încălzește și se împo- 
dobește omul în vieaţă. Aceasta e și soartea 
amintirilor, se descolorează, “se răresc și se 
destramă și ele, încât parcă nici nu leai - 
purtat vreodată. l a 

Deși din amintirile din tinereţe despre 
prietenul Bunea, nu ni-a mai rămas. decât 
urzeala, voi cercă totuşi să o scap de peire 
convins fiind, că și destrămată așa cum e, 


„multă căldură poate să dee sufletelor tinere 


a neamului nostru, bătute de atâtea vânturi 
potrivnice şi reci ca ghiaţa. 

Se zice, că ziua bună se cunoaşte de di- 
mineața, de aceea cred, că nu'vor fi fără 


` oarecare interes și câteva trăsături de ca- 


racter din vieaţa de școlar în liceu a lui 
Bunea, pentru a se complectă portretul lui. 

În anul şcolar 1876/7 eram elev în clasa 
VIII a liceului din Blaj, când la începutul 
anului a venit Bunea dela liceul românesc 
din Brașov și s'a înscris în clasa VIl-a. Erà 
un băiat bine legat și înalt, cam palid la 
față, musteaţa nici nu-i mijeă încă, cu fruntea 
proeminentă și largă, nasul cam pronunțat, 
ceea ce-i da o înfațișare energică, călcă cu 
aşezământ pe talpa întreagă (eră plin la 
talpă) și aveă mișcări domoale și măsurate 
de român chipzuit şi tacticos. Ceeace te 
izbeă în înfățișarea lui erau ochii mari și bul- 
bucaţi, ochi înnegurați de miop, cu privirea 


parcă întoarsă înlăuntru spre propriul su- 


flet, nu înafară spre lumea aceasta. Eră îm- 
brăcat cu pantaloni cam scurţi și surtuc de 
stofă mohorită, cam subțire și ponosita, dar 
curată, — domnișor în sfârșit, fiindcă mulți 
pe atunci, mai ales dela clasa VII în jos, 
purtau și haine țărănești, cioareci albi în 
cizme şi surtuc negru peste cămașa albă. 
Curios însă, Bunea cu toate acestea dela 
început n'a fost socotit ca făcând parte 
dintre domnișorii cavaleri, cari făceau vizite 
la domnișoarele de grec și jucau polce pe 
la baluri, el a intrat numai decât în tabăra 

țăranilor, „în nație“ cum se ziceă pe atunci. 


De altfel nici nu eră tocmai comod să faci 
pe cavalerul, fiindcă te expuneai să te iee 
d-l Moldovan, profesorul nostru de latineşte 
la ochi, apoi ţine-te. Te șfichiuiă cu zeflemele 
de-ţi ardeă pielea și „naţia“ te luă în pri- 
mire, încât lehamite de surtuc, de cravată, 
de polce și grecoaice. 

În schimb Bunea n'a întrat cu totul nici 
în „nație“; el nu bea rachiu înroșit cu zăhar 
ars, nu luă parte la trânteli, nu luă parte 
nici măcar ca chibiț la ferbel, nu jucă călu- 
șerul și bătuta, nu făceă nici expedițiile obiș- 
nuite după struguri prin vii, după lemne de 
foc pe la poduri și iazuri, după ceapă şi 
curechiu pe iarnă prin grădini, nici după 
găini, reţe și gâște prin podurile şi coteţele 
jidovilor. El ţineă mijlocul între cele două 
tabere dușmane și nu arareori făceă pe ar- 
bitriul între ele, totdeauna căutând să facă 
pace. Nu eră vorbăreț, mai mult tăceă și as- 
cultă, nu eră nici glumet, dar râdeă și el așa 
cu jumătate gura de glumele altora, de bă- 
tăuși și buclucași se fereă. ŞI în clasă și prin 
oraș eră retras în sine, aveă însă și el săracii 
lui, pe cari îi miluiă regulat cu traduceri, 
teze și probleme. Noi băştinașii îl dovedeam 
cu limba latină şi cu matematica, studii la 
cari am avut parte de profesori cu dar dela 
Dumnezeu, ca N. Solomon, I. Mărculeț și cu 
deosebire I. M. Moldovan, el însă ne băteă 
cu limba grecească, cu istoria și literatura 
românească, unde noi eram cam pedestri. 

Cu tot paraponul, pe care îl aveam noi 
pe liceul din Brașov, pe care îl socoteam 
trădător şi lăpădător de neam, fiindcă țineă 
parte „Junimei“ dela lași și Convorbi- 
rilor Literare și combăteă direcția lati- 
nistă a lui Cipariu, idolul nostru, cu toată 
superioritatea noastră de naționaliști intran- 
sigenți, n'aveam încotro, trebuiam să-i re- 
cunoaștem lui Bunea, ce eră a lui, la istorie 
și literatură ne puneă cu botul pe labe. Dar 
o făceă aceasta fără paradă și fără cruzime, 
fără să caute ocazie de discuţie și totdeauna 
cu simplitate și modest, încât ne lăsam bă- 
tuţi, fără să simțim durerea umilinței. 
schimb recunoșteă și el ce eră al nostru, la 
matematică primeă chiar ajutor dela unii, 
cu tot simţul lui de demnitate. 


El se nimerise în o clasă cam mediocră, 
fără talente deosebite, nici în bine, nici în 
blestemății studențești și între colegii lui 
fruntași mai eră și unul pestrit la mate, 
crescut cu linsul blidelor pe la seminar şi 
pe la mesele profesorilor, care văxuind ciu- 
botele domnului, îi dădeă zimbind cu mo- 
destie, de i se vedeau gingiile şi dinţii lafi, 
și câte o informație binevoitoare despre noi, 
despre centrele de ferbei, despre proprietarii 
de juxte, despre izvorul și numărul capetelor 
de găini, despre recoltele de struguri, varză 
etc., talent, care l-a și înălțat după multe 
merite la rangul de pedel al liceului. Firește, 
că lui Bunea nu prea îi veniă îndămână în 
asemenea mediu, mai ales că fruntașul, viitor 
pedel, dela început îl luase în unghii și îi 
purtă sâmbetele, simțind în el un rival de 
temut. Din această cauză în clasa lui, deși 
cuviincios, modest și povestitor cu toți co- 
legii, chiar cu rivalul, nu sa prea lipit de 
nici unul; după cât ştiu; trăiă mai mult răsleţ 
de ei. Deși la liceul din Blaj pe atunci erà 
un spirit foarte aristocratic, — poate din 
cauza sărăciei obștești, — deși nu prea se 
coboră unul din o clasă superioară la prie- 
tenia unuia din o clasă inferioară, cu toate 
acestea, nu ştiu cum s'a făcut, dar Bunea a 
legat prietinie cu mai mulți din clasa noastră. 
Între aceştia a fost și scriitorul acestor amin- 
tiri. Deși inferior nouă cu o clasă, ceeace 
făceă cât o eternitate pe atunci, cu toate 
acestea îl socoteam ca pe unul de ai noștri 
și îl primiam până și în comploturile clasei. 
Deşi eră o mare onoare aceasta pentru el, 
Bunea nici nu abuză de ea, nici nu paradă 
cu ea, cum se întâmplă în asemenea cazuri. 
Primiă şi purtà această distincţiune cu sim- 
plitatea lui obișnuită. 

Erau între noi unii, nu totdeauna fruntași 
la clasificație, cu însemnate talente literare 
și științifice, poeţi, nuveliști, declamatori, chiar 
istorici, cari purtau părul mare şi buclat cu 
negligenţă, iar alţii naționaliști intransingenți, 
cari erau în acelaș timp și cei mai tari de 
virtute, cei mai mulţi făcând parte din „nație“. 
Cu cei dintâi eră primejdios să te rischezi 
la discuţie, iar cu cei din urmă la harță, căci 
obișnuit rămâneai bătut măr, sufletește ori 


trupește. Aveam chiar autorităţi nediscutate 
+ 

în aceste două branșe ale activității naționale. 
Numai sub protecția lor eră chip de trăit, 
protecție, pe care cei mai cu stare și-o ago- 
nisiau cu ţigări, iar calicimea cu traduceri, 
teze și probleme de matematică, cu cari 
d-l Moldovan şi răposatul Mărculeţ ne rupeă 
pielea, nu alta. Curios, -— dar așă sunt con- 
trastele în firea omenească — aceste auto- 
rități recunoscute și temute de noi toți, când 


Diirer: Cap de Crist. 


erau scoase la lecţie, steteau ca mielul, lăsând 
mânile și ochii în jos, când Mărculeţ se 


aspreă la ei, ori d-l Moldovan îi luă la șfi- 


chiuri și zeflemele, cari pârjoleau obrazul și 
rămâneau în gura satului. 

Ei bine, Bunea deși nu căută protecția 
acestor autorităţi, nu știu cum se făceă, dar 
o aveă pe deplin; nu țin minte să fi luat vreo 
bătaie dela ele nici intelectuală, nici fizică. 
Poate fiindcă nu eră țanţoș de felul lui, nici 
javră de gură. 

Numai el puteă discută cu autorităţile pe 
picior de pace și nu arareori izbuteă să le 
înduplece la părerea lui, așă cu duhul blân- 
deţei. 

Terenul nostru de luptă literară și câteo- 
dată chiar fizică eră o societate de lectură, 
unde aveam o bibliotecă a noastră și o re- 


vistă literară, beletristică, cum îi ziceam 
noi pe atunci, la care colaborau talentele 
noastre mari, cu deosebire poeţii lirici de 
nuânţă erotică și naţională și pe care o scriă 
un artist caligraf, editorul nostru. Aici la șe- 
dințe se țineau discursuri parlamentare, în 
care se distingeau viitorii bărbați politici în 
materie de alegeri în comitet și de admini- 
strație, iar poeţii țineau discursuri academice 
în materie literară; nu arareori se țineau chiar 
catilinare, în care se dedeă vot de blam vice- 
preşedintelui sau comitetului întreg, — de 
președinte nu se legau oratorii, fiindcă erà 
un domn profesor, cam colţos. Catilinarele 
se sfârșeau din când în când cu intervenirea 
„nației“, a autorităţilor naţionale, cari încheiau 
lupta și evacuau sala cu brachiul și criticele 
literare, când se făceau asupra vreunui poet 
mai de forță se sfârșeau adeseori cu argu- 
mente grele la adresa criticului; eră grea 
meseria de critic, ea ceřeà multă virtute fi- 
zică. Poeţii noștri nu sufereau, ca criticii să 
trăească în săul lor și să mai fie și obraznici, 
cum se întâmplă la revistele noastre literare 
de azi. Moravurile literare erau mai severe. 

Bunea n'aveă sărmanul nici talent de poet, 
nici virtute de critic, nici presemne fericite 
de bărbat politic. El nu prea scriă la revista 
beletristică, nici parte activă la discuţii nu 
prea luă, deși dela început a fost ales vice- 
bibliotecar, funcţie cuvenită clasei a VII-a. 
Scriitorul acestor amintiri erà bibliotecar, 
funcţie cuvenită clasei a VIll-a. Astfel am 
făcut cunoștință cu Bunea, ca șef al lui, cu- 
noștință, care repede s'a prefăcut în prie- 
tenie, în una din acele prietenii rari, cari țin 
toată vieața. Deosebirea de rang repede s'a 
prefăcut și ea în egalitate, fraternitate etc., etc. 
Două gusturi comune ne apropiau, simpatia 
pentru direcția Convorbirilor Literare și pentru 
scriitorii din Junimea, ceeace la Blaj pe 
atuncea eră o adevărată trădare de neam, și 
dorința de a învăţă limba franceză. Bunea 
prinsese câteva buchi franțuzești dela Braşov, 
nu mai țin minte dela cine, iar eu învăţasem 
singur o leacă de pe o gramatică de Ahn, 
un Telemaque și un dicționar francez-ungu- 
resc, pentru care dădusem un pachet de tutun 
„inlănder“ de 32 cr. unui domnişor; D-zeu 
știe de unde le aveă, fiindcă în Blaj numai 

trei savanți, noi doi şi Cipariu, ne îndeletni- 
ceam cu limba franceză. Și eră un însemnat 
titlu de glorie acesta, pentru care eram în- 
vidiați de mulți. Ce, parcă eu maş puteă în- 
văță îranțuzește, dacă aș vrea? ne ziceă odată 
un poet. Așă am tradus amândoi cu dicțio- 
narul cel unguresc întreg Telemaque în bi- 
bliotecă, în bercul de peste Târnavă şi în 
grădina Podului. El mă puneă la cale cu pro- 
nunția corectă, iar eu îi tălmăceam cuvintele 
ungurești din dicționar, fiindcă el pe atunci 
nu știă aproape nimic ungurește. La Brașov 
nu creșteă pe atunci buruiana aceasta. Nu 
mai gustasem noi în vieaţă frumuseți literare, 
ca cele din Telemaque și nici nu bănuisem 
noi asemenea desfătări sufletești. Pasagii, cari 
ne plăceau le învățam pe de rost și Bunea 
le recită cu ochii împăienjiniți și cu glas 
înecat de emoție. De câteori ne întâlneam, 
până şi acum spre toamna vieții, a doua vorbă 
a lui Bunea eră „Telemaque“, „îti mai aduci 
aminte de Telemaque al nostru?“ 

Cum spuneam Bunea nu făceă parte din 
autorii noştri, dar erâ în schimb un consu- 
mator nesăturat de literatură. Dintre genurile 
literare romanul eră cel mai gustat printre 
noi. Se ceteă cu furie Cavalerii nopții, Con- 
tele de Monte Cristo, Cei trei muschetari, 
Jidovul rătăcitor, traduceri proaste din fran- 
țuzeşte şi cu deosebire Nopțile Carpatine ale 
lui Drăgescu. Dintre reviste „Familia“ lui 
Vulcan aveă mai multă trecere, fiindcă unii 
din poeții noștri isbuteau câteodată să stre- 
coare în ea, chiar câte-o poezie originală de- 
dicată la două iniţiale, ceeace stârneă multă 
rivalitate între talentele noastre de primul 
rang. Luat de curent, îmi aduc aminte, că și 
Bunea s'a apucat odată să cetească Nopțile 
Carpatine; s'a luptat cu ele până aproape de 
mijloc, dar a dat cinstea pe rușine, nu le-a 
putut dovedi. 

— „Dracu să mă iee, îmi ziceă el, punând 
cartea la loc în bibliotecă, să vede că nam 
cap pentru literatura națională, mă toropește“. 
Și spuneă leacuri Bunea, findcă citiă și li- 
teratura națională, știă pe de rost tot ce e 
de seamă din Alexandrescu, Alexandri și chiar 
din Bolintineanu, citiă cu patimă Convorbirile 
Literare, până și poșta redacției. El a adus 
în Blaj pe Eminescu, Creangă, Caragiale, 

Slavici, Gane, Naum, Șerbănescu, etc., pe cari 
a învăţat să-i aprecieze dela vestitul profesor 
de limba și literatura română dela Brașov, 
repausatul Popea. Atât numai că, afară de 
mine, care m'am dat repede învins, nu-mi 
aduc aminte, să fi putut converti pe vreun 
alt naţionalist intransigent dintre noi, încât 
repede a trebuit să renunțe la încercarea de 
convertire și depravare a gustului estetic. 


Guido Reni: Ecce Homo. 


Mult au contribuit, firește, la acest nesucces 
a lui Bunea și principiile rigide ale profe- 
sorului nostru de literatura română. 

Îmi aduc aminte, că noi tăiam foile nu- 
mărului din Convorbiri Literare proaspăt 
sosit, și noi îl așezam la colecție, unde 
poate și acum se odihneşte, de nu-l vor fi 
ros șoarecii. De nu cumva se va fi stricat 
lumea și la Blaj, de atunci încoace. 

Nu știu cum se pripășise în biblioteca 
noastră și un exemplar din Copii de pe 
Natură a lui lacob Negruzzi, fiindcă, cum 
spuneam, Junimiştii erau boicotați în cercul 
nostru literar. Odată unul din poeții noștri, 
care în fiecare săptămână scotea câte 6-7 
volume dela bibliotecă, — deși, cavaler fiind, 
eră continuu reclamat de vizite, încât D-zeu 

știe când le cetiă, — aducând îndărăt cărţile 
citite, între altele îi dă lui Bunea şi Copii 
de pe natură zicându-i: — Vezi, asta e carte 
mă, ce mai umbli tu cu Junimiștii tăi? — 
Ce carte, întreabă Bunea intrigat? — Copii 
de pe natură, răspunse poetul, accentuând 
pe i în cuvântul „Copii“. — Nu se rostește 
„Copii“, ci „Copii“ cu accentul pe o și au- 
torul Iacob Negruzzi e cel mai încânit Juni- 
mist, e însuși redactorul Convorbirilor Lite- 
rare, scuipă-ți în sân și fă-ți cruce, răs- 
punse Bunea serios, fără să zimbească măcar; 
atâta respect purtă pentru poet. 

— Cum se poate? — lacă așa, păcat că 
te-ai spurcat cu ea citind-o. — Poetul 
scârbit plecă repede, iar Bunea cel serios 
se țineă de pântece și râdeă de se strică. 

Noi băștinașii fiind stâlpi neîncovăiaţi ai 
curentului latinist, în materie de istorie eram 
partizani ai lui Şincai, Petru Maior și Clain, 
pe cari veșnic îi aveam în gură și în con- 
deiu, chiar şi în operile noastre poetice. 
Aveam și istorici printre noi cum spuneam, 
cari fiind inași (feciori în casă) la profe- 
sori și locuind vara în lemnăriile liceului, 
erau mai aproape de biblioteca liceului, de 
profesori și prin urmare de știința însăși, 
încât aceștia se înălțaseră cu un grad peste 
mulțime, trecuseră dela poezie la istorie. Ei 
bine, nu numai istoricii dar şi poeții, ba chiar 
poporul de rând, „naţia“, își făceă o datorie 
de conștiință de a scoate de 3—4 ori pe 
an dela bibliotecă cronica lui Șincai și is- 
toria lui Petru Maior și de a le duce acasă 
la gazdă. Ba unii le purtau subsuoară chiar 
și la câmp, când ne duceam să jucăm mingeă 
sau cotca, cum se ziceă. Se puteă ceva 
mai impozant, decât un poet sau o „nație“ 
cu cronica lui Șincai subsuoară? Numai 
cavalerii nu erau molipsiți de această slă- 
biciune. 

În această privință și Bunea ar fi putut 
trece între cavaleri, fiindcă n'aveă obiceiul 
de a se pâuni cu cronica subsuoară. El 
citeă mult în bibliotecă, fiindcă la gazdă 
ședeau mulți şi eră totdeauna gălăgie, bătaie, 
cântec, călușar și chef cu rachiu, cum se 
întâmplă în centrele culturale, cam în felul 
centrului cultural din Fălticeni, pe care îl 
zugrăvește procletul de Creangă. De pe 

atunci încă își dăduse Bunea în petec. Citeà 
încet dar cu pasiune pe cronicarii lui Co- 
gălniceanu, pe Aron Florian, iar pe Şincai 
și Maior nu știu dacă „poeții“, „nația“ și 
„istoricii“ noștri îi gustau sau nu, dar Bunea 
știu că pe ei cloceă necontenit. 

Ai noștri când colaborau la revista bele- 
tristică, sau scrieau teze, „ocupăciuni“, 
cum le ziceam noi și profesorii noștri, între- 
buințau ortografia etimologică a lui Cipariu 
se înțelege, limba literară împodobită cu la- 
tinisme date pe calapod românesc, ca „con- 
stituciune“, „direpciune“ etc. iar stilul 
eră aprins cu figuri, cu rachete în toate fe- 
tele curcubeului. Numai aşa ne impuneam 
„domnului“ și opiniei publice. Bunea scrieă 
și el cu ortografia oficială în compozițiile 
de clasă, sau compusăciuni, cum le zi- 
ceam noi pe limba noastră, dar se cam în- 
curcă; se tânguiă, că domnul îi subliniază 
vorbe ca „iepure“ „iert“, etc, nu știă neno- 
rocitul, că nu se zice „iepure“ ci „liepore“, 
nu „iert“ ci „liert“, și aşa mai departe. 

La neologisme latinești cu suman româ- 
nesc și la stil bengal nu voiă să se dee 
odată cu capul, cu toată desaprobarea „dom- 
nului“ și disprețul Parnasului nostru. Eră 
încăpăținat Bunea, Oltean gros în ceafă, și 
așa a rămas cât a trăit. 

Unde ar fi ajuns Bunea, dacă nu-l în- 
zestră Dumnezeu cu acest cusur nenorocit? 
Doi oameni am cunoscut în Blaj pătimași 
de cusurul încăpăținării, pe d-l Moldovan 
și pe Bunea, amândoi croiți de Dumnezeu 
pentru cârja de păstor, dar amândoi rămași 
îndărătul altora mai elastici, din pricina în- 
dărătniciei lor. De, cine strică? dacă nu te 
ajuţi singur, nici Dumnezeu nu te ajută, 
măcar că lui îi slujești. 

Dar să lăsăm vorba asta, că prea e nu 
știu cum. 

Cum ziceam, stilul bengal și limba cu po- 
doabe nu-i suferiau lui Bunea. El iubiă și 
în stil ca și în toată înfățișarea și maniera 
sa simplitatea și cumpătul. — „Poeţii ăștia 
ai noștri, ziceă el, se tem de simplu, ca cânele 
turbat de apă rece“. Sfârșitul, a fost firește, 
că trebuiă să se mulțumească cu nota, sau 
calculul, cum îi ziceam noi, mulțumitor, 
în loc de foarte: mulțumitor pe com- 

pusăciuni și în opinia publică să treacă 
drept un muncitor fără talent. 

Din generațiile trecute ale liceului, gene- 
-rații învăluite în o aureolă de glorie, rămăsese 
obiceiul, ca pe lângă numele părintesc, fie- 
care student, care se respectă, întrând în 
clasa a VII-a să-și iee și un nume istoric 
sonor, cu preferință roman, pe care îl treceă 
în cărţile sale de vizită și pe cărți și caete 
de școală. Unii mai precoci începeau chiar 
din clasa a Vl-a cu asemenea cărţi de vizită. 
Unii mai răsăriți își puneau chiar mai multe 
porecle de acestea. Mult disputat erà mai 
ales numele unui fost elev al liceului, ajuns 
poet de renume, care publicase un volumaş 
de poezii, iscălit Brut Catone Horia. Pentru 
numele acesta se întâmplau certe, poate chiar 
bătăi, până ce puneă stăpânire pe el cel mai 
tare din toţi, care apoi imediat își comandă 
cărți de vizită astfel concepute: „loane Sacara 
(săcară) alias Brut Catone Horia, studinte 
gimnazial superior in Blasiu“. Asemenea nume 
de războiu sau literare erau cu duiumul în 
revista beletristică și săpate pe băncile și 
grinzile salelor de clasă ale liceului. Poate 
și acum vor mai fi pe grinzi, de nu le vor 
îi ros carii. Bunea nici în această privință 
nu s'a putut aclimată, deși n'aveă decât să 
se iscălească August în loc de Augustin, 
pentru a se face și el mai roman o leacă, 
ca toți ceialalți. Îmi aduc aminte că unul care 
venise cu musteţe până la urechi din armată 
unde ajunsese strajameșter (sergent) și care 
treceă și el printre istoricii noștri, fiindcă se 
aciuase și el prin lemnăriile profesorilor în 
o toamnă, își pusese pe carta de vizită nu- 
mele „Tit Liviu Vladimirescu“. Despre Tit 
Liviu știă şi el, că a fost un istoric roman, 
fiindcă luase secunde dela d-l Moldovan 
- pentru tălmăcirea și tâlcuirea acestui autor, 
dar el doriă să-și pună la titluri și unul istoric 
românesc mai sonor. Astfel se adresă lui 
Bunea, care i s'a părut mai de omenie între 
noi toți, ca să-i recomande unul. Bunea i-a 
recomandat pe istoricul Vladimirescu, 
fiindcă Costin, Ureche etc. erau prea banali, 
prea scurți și nu umpleau gura la rostire. 
Și l-a purtat strajameșterul cu demnitate 
fără nici un inconvenient până la sfârșitul 
carierii de studinte și istoric. 


Bunea învăță ușor, nici nu-l prea vedeai 
cu cărți de școală în mână, încât aveă timp 
destul de cetit, dar țin minte, că de un studiu 
se tânguiă, că îi vine greu de tot și acesta 
eră religiunea. Cine ar fi zis, că va ieși din 
el preotul care a ieșit? 

Intru adevăr el fiind unit învăță pe o carte 
mare scrisă de repausatul canonic Dr. loan 
Raţiu, cu o limbă atât de latinizată și cu un 
stil atât de savant, încât bietul Bunea asudă 
numai uitându-se la ea. El mă invidiă pe 
mine, care fiind neunit urmam cursul de re- 
ligie la popa din Lupu, dela care pentru o 
piţulă și tăbac de trei crețari scoteam un 
„foarte mulțumitor“ fără să fi văzut carte 
sau popă în ochi, decât la examen de două 
ori pe an. Când îl chemam în grădina Po- 
dului, ori la Târnavă, el îmi ziceă cu pismă: 
„Îţi e ușor ţie, că tu mwai religiune ca mine“. 
Numai din pricina religiunei nu călcă a popă 
de pe atunci, fiindcă încolo aveă toate da- 
rurile cerute unui preot de seamă, seriozitatea, 
blândeța, bunătatea, graiul convingător, dis- 
tincțiune și simplitate în mișcări, în maniere 
și vorbe și un fond sufletesc de o adâncă 
onestitate, caracter de fier, neînduplecat de 
nici un farmec deșert. 

De ori câte exageraţii și idei fixe suferiă 
spiritul public din Blai și prin urmare și 
educația şi instrucția elevilor din liceu, in- 
trasigența și mândria națională eră însă 
în aer la Biaj, poate din cauză că piatra 
libertăţii eră așa de aproape. Deși profesorii 
noștri, de aproape supraveghiați de autori- 
tăţile ungurești, nu îndrăzneau niciodată să 
aprindă în noi sentimentul naţional cu cu- 
vântul, simțiam însă, că și în «ei fierbe acest 
sentiment, ca și în noi. 

La Blaj până și Grecii erau în stare să 
verse: sânge de dragul mândriei naţionale; 
prindeau și ei dela studenți pe lângă pânea, 
pe care le-o ștergeau de prin lăzi și câte o 
vorbă, care aprindeă inima în ei. — Elevii 
din Blaj intransigenți rămân toată vieaţa lor 
și mai rar au putut arcăni Ungurii dintre ei 
câte un trădător sau un așă zis moderat. 
Din „nație“ nici vorbă să prindă, — nu faci 
din coadă de câne sâtă de mătasă — chiar 
dintre poeţi și istorici nu, deși aceştia aveau 


vederi mai largi. Puţinii moderați s'au recrutat 
*4 

dacă s'au recrutat, numai din domnişorii ca- 
valeri, sau din câte o „nație“ cu ambiția de 
a deveni cavaler. O „nație“ îmi aduc aminte, 
că după ce și-a lăpădat portul românesc, în 
o iarnă a învățat, al dracului, să joace polce 
să converseze cu domnișoarele de grec, pe 
cari le pândeă şi le petreceă pe străzi, ceeace 
eră o mare onoare, — ba chiar să mănânce 
cu mâna stângă. Ce nu poate omul de talent? 
E singura „nație“ cavalerizată, de altfel, de- 
spre care am aflat, că a devenit moderat. 
Domnişorii mai elastici din cauza unei bune 
educaţii în familie, se mai dau după păr. 
Astfel, domnişorul dela care cumpărasem eu 
cărțile franțuzești cu un pachet de tutun, fiu 
de notarăș în un oraș, a cărui mamă nu 
știă. o vorbă ungurească, după ce a ajuns cu 
chiu cu vai funcţionar la tribunal (fiindcă 
nu prea eră nu știu ce lumănare), aud că a 
luat în căsătorie pe o unguroaică, numai cu 
o treaptă mai sus în rang decât personalul de 
serviciu, dar ce e drept urâtă de mama fo- 
_cului şi săracă ca un șoarece de biserică, 
cum zic Nemţii. Tot mai cu preț, mi-a vândut 
mie cărțile franțuzeşti, de cât sufletul la un- 
guri. Domnişorul acesta, de altfel „still, dumm 
und gefrăssig“ astăzi se furișează pe după 
colțuri, când e amenințat să întâlnească pe 

un român cunoscut pe stradă, în casa lui vor- 
bește numai ungurește, copiii îi zic „Tata“, 
cu a neaccentuat unguresc, și nu știu o 
vorbă românească, În schimb e judecător. 
de- tribunal; — mare dihanie! lată de ce 
par'că aveă oarecare dreptate d-l Moldovan 
când luă la știchiuri pe cavalerii noștri. Dar 
să lăsăm și vorba asta, că iarăși e nu știu 
cum. 

Nu știu ce va fi profitat Bunea din liceul 
din Blaj, dar intransigența lui de român ade- 
vărat, fără nici o îndoială de acolo a luat-o, 
și între multele lui calități frumoase această 
intransigență îndârjită, parcă le-a întrecut 
pe toate. Această sămânță, care numai la 
Blaj creșteă pe vremea aceea cu bobul plin, 
a căzut în sufletul lui Bunea pe un pământ 
roditor, unde a aruncat rădăcini adânci. 
Bun a fost și pământul, dar bună și sămânța. 
Dumnezeu să întărească zidurile liceului din 
Blaj, ca să dăinuiască cât stâncile din munții 
Carpaţi! 

la te uită, ce-ție omul, dacă îmbătrânește, 
să ia după amintirile din copilărie, să îndu- 
ioşează lesne și devine vorbăreț. Așa și eu, 
luându-mă cu vorba despre neuitatul Bunea 
și despre Blaj, mă trezesc cu o lacrămă pe 
hârtie și cu vorba cine știe unde. 


(Va urmă.) 


(2) 


Cu dorul. 


Așa se trece 'ndurerata clipă 

În rostul unui traiu cu-atâta iele 
Şi-mi întrupează 'n strâmta ei ființă 
Atâta dor — și-atâtea gânduri grele. 


Înduioșat, îmi vine ?n minte iară 
Sclipirea mândr'a razelor de lună 
Și Murășul cu spume argintate 
Și freamătul pădurilor ce sună. 


Și-așa mă duce, duce dorul tainic 
Tăcutul dor al dragostelor mele; 
Copilul visător și blând sunt iarăș — 
Mă mângăi cu cântările-mi de jele 


Și simt ceva — că dragostea mă cearcă, 
Şi-mi vine-o clipă fermecată iară 

De șoapta blând'a dragostii duioase, 

De amintirea zilelor de vară. 


Mi-așa de drag când dragostea mă prinde — 
În lumea ei duios mă poartă dorul... 

Am îndrăgit melancolia iară 

Și are gândul unde-și duce sborul. 


Oct. Lupeanu-Rusmin. 

1; 
Durerile le-am dat uitării 
Din amăgiri mi-am făcut pas, 
Și iată-mă pe malul mării 
Ascult l-al valurilor glas. 
Corăbii vin şi pleacă 'ntruna 
S'aude-al debarcării svon 
Din ape se ridică luna 
Împărăteasă fără tron. 
Pe valuri și pe vălurele 
Revarsă auru-i topit 
Ca să le-adoarmă și pe ele 
Şi iată-le cau adormit. 


2, 
Din lacrimi şi din jale 
Mi-am împletit colan, 
Dar cântecile tale 
Mi-au arătat liman 
Că ’n vraja de cuvinte 
Și.'n armonia lor 
Aducerile-aminte 
Se clatină şi mor. 


3, 
Tu, casă veche ce te areţi 
Sub bolți la cotitură 
Cu 'ngălbeniţii tăi păreţi 
Cu teii 'n bătătură. 
În umbra voastră arbori sfinţi 
De lume n'aveam ştire, 
lubiam surori, iubiam părinţi 


Ca suflete din gloria trecută 
S'abat în stol pe vechile ruine 
Și sombrele terase le sărută. 


Sfărâmături. 
Visam doritul mire. 
Aveam un frate, cel mai drag 
Și cel mai mic din rând... 
La ce mi-aţi pus în mâni toiag 
De l-am lăsat plângând. 
S'aude-o doină dinspre lunci 
Amarnic plâns mă 'nneacă... 
Cât de bogată-am fost atunci 
Când mă credeam săracă. 


4. . 
Pentru ce-ai făcut să 'nvie 
Raiul ce l-aş fi avut — 
Cu ndrocul meu pierdut 
Poezie, poezie. 
M'a răpit a vieţii vraje 
Dar ma frânt al vieţii greu... 
Casă veche ’n pragul tău 
Cum de n'am rămas de straje? 


5, 
Ascultă, glas de fluier începe-a tremură 
O rugă credincioasă departe undeva — 
Cu glas din aită lume duios şi trăgănat 
Un cântec îi răspunde pe vale dinspre sat. 
Se pare că-i un tremur, se pară că-i un dor, 
O jale şi-o durere în plângerile lor. 
Se duc spre-aceeaş ţintă pe-a dorului câmpii 
Și cine ştie unde pe culmi s'or intâini, 
Va tremură din fluier cântarea tot mai lin 
Și doina trăgănată va rămânea suspin. 


(D= 2] 


Sonet. 
Alan-Kardek. 


Au fost cândva p'aicea temple, case 


Și ochi frumoşi ascunși printre perdele... 


Pe turnuri gângurit de turturele.., 


Dar astăzi, vai, nimic nu mai rămase! 


În locul violetelor zorele 
Doar iedera mai creşte pe terase, 
Doar lilieci cu aripi de mătase 


Mai sboară azi, în loc de rândunele... 


SI 

6. 
Dă-mi mâna iute c'a 'nserat, 
E drumul lung, pustiu, 
Corăbierii s'au culcat 
Şi e departe până ?n sat 
Nici drumul nu-l mai ştiu. 


— N'ai teamă, voi pluti uşor. 
Un vis fără suspine, 

Un fluture strălucitor, 

O rândunea căzută 'n sbor, 
Un fulg pe lângă tine. 


Dă-mi mâna, norii sunt de foc 
Şi marea se despică, 
Corăbierii stau în loc 
Înmărmuriţi de frică. 


— N'ai teamă, vântul va cântă, 
Catargu-i va fi strună, 

N'ai teamă, ne vom lepgănă 

Pe valuri împreună. 


Viscolul dacă va veni 
Corabia s'apuce 
Îmbrăţișaţi ne va găsi — 
Îmbrăţişaţi ne-a duce. 


Maria Cunţan. 


lar iedera își mișcă frunza mută 
Vibrând prelung în noaptea care vine 
Umplând Cetatea-Moartă de suspine... 


Victor Eftimiu. 

La „Congresul profesorilor români“. 


Idea ținerii unui congres al profesorilor 
români e cu mult mai veche, decum a arătat 
d-l G. Precup în numărul din urmă al „Lu- 
ceafărului“. Ea a preocupat mai întâi mintea 
unui însufleţit profesor de limba românească 
dela gimnaziul din Sătmar sau Satu-mare, 
cum i se ziceă până înainte cu vreo treizeci 
de ani. 

Între anii 1850—60 se întrodusese limba 
română în mai multe gimnazii ungurești din 


Comitetul Reuniunii sodalilor români din Sibiiu: 


D. Axente, |. Stanciu, St. Duca, l. Marcu, G. Poponea, N. Stoica, I. Părău, N. Roşca, 1. Miga, 


_ Z, Aron, V. Tordăşianu, F. Cruciţă, I. Işan. 


țară. Între acestea erà şi gimnaziul din Săt- 
mar pe care îl cercetau câte 70- 80 de elevi 
români. Până la 1857 vieața intelectuală a 
Românilor din acest oraș eră cu totul ungu- 
rească; însuș preotul celor vreo 2000 de pa- 
rohieni gr.-cat. eră necunoscător al limbei 
credincioșilor săi, cărora în curs de două 
decenii li-a predicat în biserică exclusiv un- 
gurește. Când acest preot trece la anul 1857 
în calitate de canonic la capitlul nou infiin- 
tatei episcopii din Gherla, preot gr.-cat. ajunge 
un tânăr Român de inimă P. Bran, care și-a 
propus încă dela început chemarea la con- 
știință şi la cultură naţională a Românilor 
sătmăreni. Sprijinit de luminatul episcop al 
Gherlei, |. Alexi, el isbutește a întroduce limba 
română şi în gimnaziul catolic din Sătmar, 
la început în 2 ore pe săptămână, apoi în 4 


și mai târziu în 6 ore, pe cari Românii erau 
obligați a le ascultă (2 în gimnaziul inferior 
și 4 în cel superior). La 21 Octomvrie 1861 
consiliul locotenenţial regesc declară gim- 
naziul de școală mixtă, în care limba româ- 
nească are să servească drept limbă auxiliară, 
ceeace face ca direcțiunea gimnaziului să 
înainteze o remonstraţie, la care e silită însă 
a adauge și „Opinia separată“, foarte bine 
documentată, a preotului şi profesorului Bran. 

Scriind despre toate acestea 
o amănunţită dare de seamă 
(Amicul Şcoalei, Sibiiu, 
1862, pag. 99—101 și 109 până 
112) Bran ajunge să-și puie 
și întrebarea: „după care plan 
și cu ce rezultat se propune 
limba română în gimnaziile 
din Ungaria și Transilvania ?“ 
„Asta nime nu o a întrebat 
dela noi — zice el —, nici 
binefăcătorii dela cari sau prin 
cari avem puţintica remunera= 
țiune, nici Suveranul nostru 
în privința limbei materne: 
Națiunea, în a cărei interes 
ne sacrificăm. Dar acum — 
continuă Bran — a sosit tim- 
pul ca în locul nepăsărei 
acesteia, care mai mult nu se 
poate suferi, să pășască la mijloc energica păr- 
tinire a intereselor naționale bine cumpănite și 
în meritul acesta. Miiloacele conducătoare la 
scopul acesta ar fi: congregațiunile în- 
vățătorești. În acestea ar aveă ocaziune 
respectivii profesori de limba română dela 
toate institutele, sub presidenţia s. e. a unui 
dintre directorii gimnaziilor românești, în toată 
vacațiunea a-și comunică experienţele, ideile, 
opiniunile și convingerile sale despre așe- 
zarea unui plan general, care ar fi să se ob- 
serve peste tot — cu modificațiunile ici sau 
colea recerute de împrejurări, despre cărțile 
cari ar îi să se întrebuințeze... cu un cuvânt 
despre mijloacele prin cari sar puteă mai 
ușor înaintă învățarea limbei românești în 
gimnazii. Congregațiunile acestea, și până 
când s'ar organizà peste tot starea învăță- 

mântului la noi și s'ar ridică institute națio- 
nale proprii mai înalte, ar aveà înalta misiune 
de a cere seamă dela fiecare: ce se cuprinde 
cu treaba instituțiunii, cum s'a neguțătorit? 
și cât a dobândit cu talanții ce i-au fost în- 
credințați spre scopul acesta salutar?... În 
fine congregațiunile acestea ar fi chemate de 
a se consultă despre modurile prin cari pro- 
fesoriile de limba română — care în multe 
gimnazii depind numai dela bunăvoință, care 
ușor poate degeneră în capriciu, a unora și 
altora — s'ar puteă așeză pe un fundament 
statornic, prin urmare de a păși în numele 
națiunei la un fel de învoială cu Înaltul Gu- 
vern spre folosul și onoarea națiunei. Con- 
gregațiunile acestea deci nu se pot destul 
recomandă în considerațiunea și părtinirea 
respectivilor“. 

Propunerile acestea a celui dintâi profesor 
de românește din Sătmar răspundeau unei 
necesități culturale absolut simţite: aproape 
pe neașteptate se întrodusese limba româ- 
nească în mai multe școli secundare de 
unde până aci eră ignorată, și se făceau 
pregătiri ca în curând să se chieme la 
vieață chiar mai multe gimnazii și școli 
reale cu totul românești. „Ordinaţiunea de 
curte“ dela 21 Octomvrie 1861 publică ho- 
tărîrea, că limba românească e întrodusă ca 
limbă de propunere pe lângă cea ungurească, 
nemțească sau rutenească, în afară de gim- 
naziul din Sătmar și în cele din Lugoj, Baia- 
mare, Arad, Timișoara și Sighetul-Marma- 
tiei, (Telegraful Român, 1862, pag. 11). Ca 
obiect de învățământ limba română mai eră 
întrodusă și în gimnaziile din Oradea-mare, 
Sibiiu și Brașov. Preparandia din Deva aveă 
până la 1874, trei clase (din patru) în cari 
limba românească eră limbă de propunere 
aproape la toate materiile pentru toți elevii 
români. Pe atunci mai există și preparandia 
românească din Năsăud şi, la -1862, se în- 
ființase una la Sighetul-Marmaţiei (Telegr. 
Rom. 1862, 28 lanuarie). Tot atunci se fă- 
ceau pregătiri pentru deschiderea gimna- 
ziului din Năsăud, unde erà vorba să se 
deschidă şi o școală reală, de care se mai 
hotărîse să se ridice una și în Rășinari (Amic. 
Școl. 1860, pag. 356). Apoi se pregăteă în- 
cetul cu încetul, ridicarea unui gimaziu în 


Munţii-apuseni, şi a câte unuia în Lugoj, 
(Amicul Şcoalei 1862, pag. 262 și Tel. Rom. 
1862, pag. 140 și 164—5), Arad (Ludima- 
gister, Reșița, 1886, pag. 6), Seini [comit. 
Sătmarului], (Amic. Şc. 1861, pag. 308 - 9 și 
1862, pag. 95) şi Olpret [comit. Solnocului], 
(Am. Șc. 1861, pag. 387), pentru cari se fă- 
cuseră pașii necesari și se strânseră și 
oarecari fonduri. Eră o epocă de triumf 
pentru până aci înăbușita limbă românească. 


Casa. Reuniunii sodalilor români din Sibiiu: 
Vederea din stradă (faţada). 


Păcat, însă, că pe acea vreme eram prea 
puţini pregătiți pentru a puteă exploată mo- 
mentul. Ne lipsiau oamenii cu pregătire cari 
să se fi apucat de lucru pretutindeni unde 
timpul și împrejurările permiteau să se facă 
ceeace azi nu mai permit. În unele școli nu 
se puteă propune limba românească, fiindcă 
nu eră cine să o propună. Așa d.e. în Arad, 
deși conform legii limba română ar fi tre- 
buit să intre în drepturile sale, aceasta nu 
s'a făcut, deoarece direcțiunea gimnaziului 
ziceă că „nu are indivizi“ (Telegraful Român, 
4 Martie 1862). Şi și printr'alte școli, D-zeu 
știe cum se va fi propus românește, din 
lipsa de oameni și din lipsa de pregătiri. 
Nu trebuie uitat că în afară de asta nu prea 
existau nici manuale de limba română destul 
de acomodate. 

Între astfel de împrejurări se poate înțelege 
strâmtoarea în care se simțià Bran şi dorul 
lui de a comunică în „congregații“ cu altii 
colegi, dela cari sperà să poată învățà ceva, 
— precum pe de altă parte şi convingerea 
lui, că învățământul limbei române trebuie 
pus pe nişte baze serioase şi că la acestea 
sunt chemaţi a lucră toți profesorii români. 

Chemarea lui Bran n'a avut însă nici un 
răsunet. 

* 

Aproape în acelaşi timp gândul unui con- 
gres al profesorilor români îi frământă şi pe 
niște tineri români cari studiau la Viena, 
între 1861 şi 1863. Acești tineri erau: N. 
Cristea, mai târziu redactor al „Telegra- 
fului Român“ și asesor consistorial în 
Sibiiu, Dr. I. Meşotă, directorul de mai târziu 
al liceului din Braşov, D. Cioflec, învăţător 
la şcoala de fete din Braşov şi I. Dorca, la 
cari se mai alăturase și Barbu Constanti- 
nescu, directorul Seminarului Central, şi mai 
târziu profesor la Facultatea de Teologie 
din București. În desele lor convorbiri aceşti 
tineri s'au convins despre „necesitatea unei 
conțelegeri a reprezentanților învățământului, 
însă — zice la 1870 N. Cristea, în „Tele- 
graful Român, pag. 195 — recunoscând greu- 
tatea de a ne puteă adună în pripă din toate 
părțile Românimei, doriam a ne convinge 
în parte, fiecare despre răsunetul ce ar află 
o propunere pentru o astfel de adunare. Pre- 
văzurăm dară conțelegeri particulare, pentru 
ce să nu facem un lucru de capul nostru 
şi rezultatul acelora să ne îndreptățească a 
lucră mai departe sau a tăceă cu totul despre 
lucru până la timp acomodat“. 

Se vede că „timpul acomodat“ nu s'a 
grăbit prea tare să vie şi chestiunea acestui 
congres, care voiă să fie al profesorilor ro- 
mâni din toate ţările locuite de Români, a 
rămas și ea baltă. î 

La 1870, ideea e reluată de însuflețitul 
profesor dela Brașov Dr. Vasile Glodariu, 
care lansează un „Apel 'cătrătoțifrații 
profesori din toate institutele mai 
înalte de învățământ, de toate spe- 
cialitățile și gradele,cătrătoțifrații 
profesori ai institutelor medii, pe- 

dagogice sau preparandiale, comer- 
ciale, reale, industriale și agrono- 
mice, precum și cătră toți învăţă- 
torii școalelornormale şi rurale (să- 
tești) din tot cuprinsul Românimei“. 
(„Telegraful Român“, 1870, 21 Iunie). Pur- 
cezând dela maxima: „Consilia multorum 
salus reipublicae“ entusiastul apostol 
care, necunoscând granițe politice pentru un 
popor răspândit în atâtea țări, duce, mai 
târziu, făclia culturei româneşti la fraţii din 
Macedonia, convoacă pe 20 și 21 Iulie o 
„conferință generală“ a tuturor dască- 
lilor români de pretutindenea, la Avrig, „lea- 
gănul şi mormântul regeneratorului națiunei 
noastre, Gh. Lazăr“. „Despre momentuositatea 
şi necesitatea imperativă a unei atari confe- 
rințe generale, — zice Glodariu, — cred că este 
pătruns tot dascălul român, căci conferința 
generală este ca pânea de toate zilele, şi 
precum organismul omenesc fără pâne nu 
poate trăi, așa și instrucţiunea (învățămân- 
tul) românească nu poate prosperă, nu poate 
face progresele dorite, nu poate corăspunde 
postulatelor și recerințelor prezente și îm- 
prejurărilor celor complicate și intereselor 
celor felurite. — Unde să se discuteze în- 
trebăciunile cele mai vitale care taie în toată 
vieața şcolară; unde să se caute principiile 
cele mai sănătoase și mai acomodate cu in- 
digințele și cu aspirațiunile noastre, să se 
adopteze metoadele cele mai logice, să se 
întroducă didactica cea mai practică și cea 
mai ușoară, dacă nu într'o conferință ge- 
nerală a noastră. Conferința generală este 
acel motor puternic, carele înaintează pros- 
peritatea morală, spirituală, materială şi for- 
mală a învățământului. Conferința generală 
însuflețește, desmorțeşte, încălzește, crește, 
întărește și înalță puterile înțelesuale, mo- 
rale și materiale ale corpului didactic. ... Idea 
de conferință generală a tuturor dascălilor 
români nu este o idee momentană, pripită, 
ci și ea, ca toate ideile mari și mântuitoare 
a răsărit de mult în mintea noastră, numai 
cât anul acesta a scos-o din adâncul său la 
lumina zilei — și să credem, că a venit şi 
pentru dânsa timpul ca să se pogoare din 
înălțimea ideilor pe pământ și să se întru- 
peze“.., 

Și totuș timpul nu venise încă nici acum. 
Glodariu își închipuiă că pentru un lucru așa 
de mare ca o conferință generală a tuturor 
profesorilor și învăţătorilor români de pretu- 
tindeni, ajunge o singură condiţie: însufleţirea. 
Dar s'a înșelat, căci realitatea i-a rostogolit 
în cale o grămadă de piedeci, cari l-au făcut 
să-și ia gândul dela un plan așa de măreț. 
N. Cristea il face atent că în afară de însu- 
flețire mai e nevoie pentru un lucru ca acesta 
şi de pregătiri serioase și de un program de- 
finitiv. Şi timpul fizic e prea scurt (patru 
săptămâni!). „Numai Apelului îi trebuie două- 

români să-și poată țineă ședințele și apoi ar 
fi imposibil de a găsi și locuinţe pentru atâția 
inși. Cristea propune Sibiiul ca loc de întru- 
nire, de unde apoi se poate face foarte ușor 
și la Avrig o excursie. Peste tot trebuiesc 
pregătiri mai serioase. 

Trăgându-și mai bine seama cu realitatea 
se vede că Glodariu însuș s'a convins, că 
conferența generală nu se poate țineâ așa 
de curând și de ușor, cum credeă el în en- 
tusiasmul său fără hotar. La 11 Iulie dă deci 
o „Înştiinţare“ că „conferința se amână 
deocamdată, din cauza împrejurărilor ivite“. 


Casa Reuniunii sodalilor români din Sibiiu: 
Un perete din sala mare. 


trei săptămâni până să ajungă la toți cătră 
cari e îndreptat — zice Cristea. Acum, după 
ce capătă apelul nu pleacă toți, ca la ordinul 
de oaste, a doua zi, şi cel dela Orșova, 
Becicherecul-mare, Ciaba, Baia-mare, Cer- 
năuţi, Suceava etc. va trebui să se gândească, 
dacă nu de alta, de spesele călătoriei peste 
tot, și iată că-i trebuie câteva zile; iară cei 
din România, Basarabia, și dacă vor voi să 
vie și cei din imperiul turcesc, nesmintit că 
au lipsă de paspoarte, cari iarăș nu se pot 
scoate în una sau două ore. Pune că acestea 
s'au terminat toate,calculul de mijloc,în optzile. 
Călătoria până la.Avrig d. e. dela Chișineu, 
Bolgrad, Ismail, ori va veni omul peste Bu- 
covina, ori peste Moldavia, cere iară cel puţin 
opt zile, omul să lucre numai la pregătirea 
călătoriei și încă are lipsă de timp de vreo 
patru săptămâni“. Apoi Avrigul e rău ales 
ca loc de întrunire, căci acolo nu există nici 
o sală mare în care mai multe mii de dascăli 


Casa Reuniunii sodalilor români din Sibiiu: 
Sala mare aranjată pentru şedinţă literară. 


Amânată a și rămas pentru totdeauna, căci 
Glodariu nu s'a mai ocupat de ea. 
Dr. Onisifor Ghibu. 


Părerea institutului pedagogic din Gherla despre 
congresul profesorilor. 


Mult stimate D-le Redactor! 


La prețuita D-voastre recercare din 24 Martie 
a. c. neputând a Vă răspunde mai în grabă, 
îmi iau voie a Vă comunică următoarele: 

Idea organizării profesorilor noștri secun- 
dari întrun congres este de mare însemnătate. 
Chestiile mai momentuoase, cu cari ar trebui 
să se ocupe acest congres, ar fi următoarele: 

1. Uniformitatea planului de învățământ și 
al prelucrării metodice (punctul acesta se re- 
ferește în special la institutele noastre pe- 
dagogice). 

2. Modalitatea ca limba română să se pro- 
pună mai intensiv și prin urmare cu mai 
mare efect, 


www.dacoromanica.ro 


224 


3. La chestia manualelor de şcoală, fac 
propunerea, ca susținătorii de școale în con- 
țelegere și aducând jertfe cu puteri unite, să 
se îngrijască de edarea manualelor potrivite. 
În special se simte lipsa manualelor bune 
privitoare la limba română. E trist că de ex. 
Poetica de Lăzăriciu, care înainte de aceasta 
cu 3 decenii a făcut desigur bune servicii, 

mai figurează încă și azi printre manualele 
școlare. 

Încât privește organizarea congresului aş 
fi de părere, că aceasta cade în competinţa 
susținătorilor de institute. 

Gherla, în 20 Aprilie 1910. 

Din incredinţarea direcţiunii institutului pedagogic: 


Ioan Șanta, 
profesor. 


2) 


Când apele coboară... 


Pe verzile coline surâde portul. Marea 

ÎI mângăie cu valuri, iar cerul cu lumină, 
Corăbii vin din larguri, plutind pe apa lină, 
Sirenele, departe, îşi șueră chemarea. 


Ce linişte-i acuma! Și cât fù de haină 
Cândva, senina mare! Ce nori umplură zarea! 
În câte inimi strânse înfipt-a desperarea 

A! valurilor urlet, a navelor ruină! 


E pace azi. Dar noaptea, când apele coboară —. 
Morminte călătoare în care dorm strămoșii — 
Se umple toată marea cu flacări albe, roşii... 


Strigoi din vremuri grele din groapă se strecoară 
Și fâlfăie pe apă precum odinioară 
Pe navele 'nnecate rotiră albatroşii... 


Paris, Martie 1910. Victor Eftimiu. 


(i 


Poporanismul. 


— O anchetă literară. — 


Chestiunea Poporanismului a fost pusă la 
ordinea zilei, în Maiu trecut, de către d-l 
Duiliu Zamfirescu, în discursul său de 
recepție la Academie, — mai cu seamă prin 
faptul că, dându-i un înțeles complex menit 
să reflecte toate antipatiile sale literare și 
chiar politice, a atacat unele curente și di- 
recții, cari astăzi se simt destul de viu în 
mișcarea noastră literară. — Având să iz- 
bească în mai mulți în acelaș timp și ne- 
voind ca atacul său să aibă aerul unui atac 
personal în contra altor poeţi (mai cu seamă 
că însuşi D-sa e poet), noul academician a 
căutat o formulă care să-i dea un temeiu 
obiectiv în lupta sa. Această formulă a fost 
aceea, apoporanismului, o vorbă cuno- 
scută de mult, dar pusă în circulație întrun 
anume sens, mai acum patru-cinci ani, de către 
conducătorii „Vieții Românești“. 

D-l Duiliu Zamfirescu însă, luând 
această formulă, i-a dat un înţeles complex 
tocmai pentruca, atacând-o, să izbească în 
toate direcţiile literare ce-i erau antipatice. 


(Urmare). 


Astfel d-sa a vrut mai întâi să izbească în 
poeții și nuveliștii Ardeleni, cari, între anii 
1890—1900, i-au întunecat gloria literară. De 
aci un prim înţeles al „poporanismului“: în- 
trebuințarea ca materie de inspira- 
ție vieața poporului și cu deosebire 
vieața țărănească, vieața poporului 
ardelean: Nuvelele lui Slavici și Niţă Po- 
poviciu-Bănăţeanu, idilele. lui Coșbuc, poe- 
ziile lui Delamarina etc. 

În al doilea rând, d-l Duiliu Zamfi- 
rescu a vrut să izbească în scriitorii mai 
tineri (Agârbiceanu, Sadoveanu, Gâr- 
leanu, Sandu, Ciocârlan, etc.) ca unii 
cari, după 1900, au venit cu atmosfera unui 
întreg curent și au abătut din nou atențiunea 
redeșteptată a publicului iubitor de literatură, 
dela opera sa literară. — De aceea, prin 
acelaș „poporanism“, d-sa mai înțelege şi 
descrierea cu simpatie a vieții ță- 
răneşti“, sens care este cel dat de „Vieaţa 
Românească“ și care se verifică cu deose- 
bire în scrierile lui Agârbiceanu, Sado- 

veanu, mai puțin sau chiar de loc în ale 
lui Gârleanu și Sandu. 

În al treilea rând, d-l Duiliu Zamfi- 
rescu a vrut să lovească în așa numita 
artă tendențioasă, cu deosebire în apucătura 
socialistă, în doctrina materialismului eco- 
nomic întrodusă la noi de d-l Gherea, şi for- 
mând substratul tendenţios al „poporanismu- 
lui“ ieșan. De aceea, prin acelaș „poporanism“ 
d-sa înțelege apucătura materialistă și 
revoluționară a unor poeți cum e Coșbuc 
și Goga în unele din cunoscutele lor poezii 
(„Noi vrem pământ“ „Clăcașii“ „Cosașul“ etc.) 

În fine, fiind în felul său un estet, un iu- 
bitor al formelor artistice până la manieră, 
un admirator al artei rare și conștiente de 
mijloacele sale de execuţie, un partizan al 
artei pentru artă, în înțelesul că rafineria 
formei și conținutului este totul în artă d-i 
Duiliu Zamfirescu, a atacat primitivi- 
tatea în poezie și a dat „poporanismului“ 
un al patrulea înțeles: admirarea şi imi- 
tarea poeziei şi literaturii poporane 
ca atare, — poezie și literatură, pe care 
d-sa, întrucât și-o concepe ca produs al co- 
lectivității poporului, o găsește mediocră, iar 
când o găsește excelentă (ca în „Miorița“ 
lui V. Alexandri) nu o poate înțelege decât 
ca produs al vreunei individualităţi geniale, 
al vreunui suflet aristocratic și rafinat, cu 
toată vulgaritatea vieţii în care va fi trăit. 


Și așa, a fi poporanist în literatură, pentru 
d-l Duiliu Zamfirescu este a dă o pre- 
ferință subiectelor din vieața țărănească, deși 
această vieață ar fi, prin esenţă, o materie in- 
ferioară; este, când nu ești ca Creangă 
adevărat ţăran, a o falsifică, vrând s'o înalți 
prin mentalitatea ta de om cult; este a favoriză 
tendinţele materialiste și revoluționare; este 
a admiră producţiile poporane, ca produse 
ale poporului, în colectivitatea lui; este, în 
sfârșit, a negă superioritatea individuală a 
artistului, aristocrația artei, adică, după d-sa, 
însăși arta în adevăratul senz al cuvântului. 

D-l Maiorescu, răspunzându-i, a accep- 
tat unele din criticele noului academician, a 
combătut însă pe celelalte, fără însă a lămuri 
pe deplin ce am puteă și ce ar trebui să în- 
țelegem prin cuvântul vechiu și nou în acelaș 

timp: poporanism. — D-sa a primit poziția 
d-lui Duiliu Zamfirescu în ce privește 
poporanismul „Vieţii Românești“, care ar fi 
numai o formulă în care se ascund cu dibă- 
cie anume tendințe mai mult politice decât 
literare, - a primit adică critica poporanis- 
mului întru cât încurajează o artă falsă, ten- 
dențioasă, materialistă, inferioară; dar n'a 
acceptat poziția d-lui Duiliu Zamfirescu, 
nici în ce privește poporanismul ce constă 
în admiraţia poeziei poporane, nici pe acela 
în virtutea, căruia scriitorii noștri mai bå- 
trâni sau mai tineri și-au luat subiecte din 
umila vieață țărănească și na admis, deci, 
nici disprețul pentru poezia colectiv-popor?nă, 
nici critica în contra acelor scriitori. - Cu 
un neasămănat talent, d-l Maiorescu a 
pus în relief unele din însușirile poeziei po- 
porane și cu multe exemple (deși cu ne- 
gliiarea prea vădită a poeților și povestito- 
rilor români atacați de d-l Zamfirescu) 
a susținut ideia că vieața țărănească poate 
fi materie de înaltă artă. Dar faptul că dl 
Maiorescu (din ce pricină navem să cercetăm 
aci) a trecut prea repede asupra atacului 
noului academician în contra scriitorilor amin- 
tiți și a omis, bunăoară, să se pronunţe asupra 
valorii unor poezii ca „Noi vrem pământ“ 
și „Cosașii“ sau „Clăcașii“, unit cu faptul 
că d-sa a mai lăsat nelămurită chestia de- 
osebirii dintre arta individuală, aristocrată, 
conștientă de mijloacele sale, și arta primi- 
tivă a poeziei, așa cum o pusese D. Duiliu 
Zamtirescu, — a produs, în privința în- 
țelesului ce trebuie să dăm „poporanismului“, 
o confuzie cu atât mai mare, cu cât însuși 
d-l Zamfirescu recunoscuse, în discursul 
său, importanţa vieţii țărănești ca materie de 
artă înaltă, și anume în literatura rusă, fără 
să mai vorbim de necondiționata sa admi- 
rație pentru Creangă. 

Și așa, și cu toată intervenția „Vieţii Ro- 
mânești“, cu toate explicaţiile discuţiile, ata- 
curile, ocările de o parte și de alta, în care 
chiar „Convorbirile Literare“, care ară cu 
greu în stâncă, dobândise un fel de nefi- 
rească actualitate, — cu toată întinsa an- 
chetă a „Luceafărului“ și răspunsurile atâtor 
condeie de seamă, — și azi, ca și atunci — 
rămân de lămurit următoarele chestiuni: 


www.dacoromanica.ro 


226 


|. Ce se poate înțelege prin poporanism? 

Il. Ce este întemeiat și ce nu din atacu- 
rile d-lui Zamfirescu în privința popora- 
nismului așa cum îl înțelege d-sa? 

III. Ce este întemeiat și ce nu, din felul 
cum înțelege d-l Maiorescu poporanis- 
mul? Și, în fine, 

IV. Care e părerea pe care trebuie să 
ne-o facem despre poporanism și cu ce idei 
definitive trebuie să rămânem în această 
chestiune care a făcut să iasă atâtea scântei 
şi mai cu seamă atâta fum? 

Să încercăm să răspundem noi la aceste 
întrebări și să le luăm pe rând. 


Ce se poate înțelege prin poporanism ? 

Chestiunea poate fi privită din punctul de 
vedere 1) al formei; 2) al fondului; și 3) al 
formei și fondului în acelaș timp. 

1. Din punctul de vedere al formei, prin 
poporanism am puteă să înțelegem necesi- 
tatea superioară, îndeosebi, pentru poetul ro- 
mân, de a-și însuși și de a stăpâni, pe cât 
se poate, toate bogăţiile formale ale limbii 
românești, în care va să-și exprime concep- 
țiunile sale. — Și cum aceste comori se gă- 
sesc în stare nativă, nu numai în graiul 
oamenilor cu care poetul a venit în atingere 
în decursul vieţii sale, dar cu deosebire în 
literatura poporană, scriitorul care vrea să 
fie mare scriitor român este obligat, pe 
lângă cultura generală, și pe lângă cultura 
literară prinsă din studiul clasicilor noștri, 
— să cunoască adânc literatură poporană, 
şi să-și dea seama cât mai bine de mate- 
rialul limbii — atât ca vocabular, cât mai 
cu seamă ca sintaxă — pentru ca să poată 
dobândi, în expunerea ideilor sale, ori cât 
de variate și de nuanţate ar fi, toată îmlă- 
dierea, toată preciziunea, toată bogăția de 
care poate fi capabilă limba noastră. — 
Acest poporanism l-am puteă numi popo- 
ranismul formal. — In acest sens, toți scrii- 
torii noștri mai însemnați, C. Negruzzi și 
Odobescu, Gr. Alexandrescu și Alec- 
sandri, Eminescu și Creangă, Cara- 
giale, Vlahuță și Coșbuc au fost și 
sunt poporâniști, și toţi cei ce vor voi să 
însemneze ceva în literatura românească vor 

trebui vrând-nevrând să fie poporanişti — 
chiar și d-l Duiliu Zamfirescu, care de 
altminteri, din scrierile sale se vede, că nu e 
de loc despreţuitor al limbii poporane de 
izvor. 

Nu e posibil progres în limbă și nu e cu 
putință împământenirea a noi elemente în 
limbă, până ce mai întâi aceste elemente nu 
vor fi prinse în țesătură unei solide, adevă- 
rate și bogate limbi românești. — Și, pentru 
ca să accentuez mai bine importanța acestei 
idei, n'am decât să fac observaţiunea că cel 
care, astăzi, dintre toţi scriitorii români, are 
limba cea mai bogată, mai solidă și mai 
veridică nu este (cu excepția lui Agârbi- 
ceanu) cutare sau cutare poporanist, cât 
Caragiale cel mai mare iubitor de for- 
mele și bogăţia limbei, dintre toţi scriitorii 
pe care-i avem astăzi. — E un semn al 
marii lui culturi artistice, un adevărat poet 
care știe că cel mai însemnat instrument al 
artei lui, este limba. — De aceea față de 
limba lui de oţel, față de limba lui atât de 
simplă în aparenţă, și atât de complexă și 
bogată în esență, — limba unui Sadoveanu, 
bunăoară, care e luat ca tipul poporanis- 
tului, este de o necontestată sărăcie, 

2. Din punctul de vedere a! fondului, am 
puteă numi poporanism necesitatea supe- 
rioară a unor anumite temperamente poetice 
de a luă drept obiect al inspiraţiunii lor 
vieața oamenilor din popor, vieaţa celor 
umili. — Și cum la noi, umilii sunt țăranii, 
— în orice caz, cu această înfățișare ni-i 
arată o întreagă școală social-politică — 
poporanismul acesta de fond ia nuanța tă- 
rănismului, sau — pentru a întrebuință 
un termen vulgar, aruncat de ceice dispre- 
țuiesc această școală — „opincărismul“. — 
Poporaniştii de acest fel sunt: Slavici, 
Coşbuc, Niţă Popovici-Bănăţeanu, 
Agârbiceanu, Sadoveanu, Ciocârlan, 
și în oarecare măsură, Gârleanu și Sandu. 

Dar este de făcut o distincție în ce pri- 
vește acest poporanism, după cum e vorba 
de punctul de vedere artistic, sau de cel 
directiv-critic. 

Scriitorul poporanist — un Slavici bună- 
oară — și-a scris povestirile fără să se gân- 
dească să satisfacă principiile cutărei sau 

cutărei școale literare. — El nu poate vedeă 
sufletul omenesc, care ne interesează în orice 
producție literară, decât în vieața umilă, în 
vieața de jos, la personaje luate din popor, 
fie dela oraș, fie dela țară. Creaţiunea lui 
poetică se plămădește, se plăsmuiește, crește 
și se încheagă în acest material, și cine vrea 
să descopere și să se încânte de farmecul 
acestei creaţiuni, cine vrea să-și îmbogă- 
țească sufletul cu noua armonie ce ea cu- 
prinde, acela trebuie să se scoboare mai întâi 
la priceperea elementelor acelui material umil 
în care ea a fost realizată de scriitor. Ele 
sunt, și întru cât sunt, merită admirațiunea 
noastră mai mult decât operele care numai 
simulează vieața, oricât de înalte și de dis- 
tinse ar fi elementele ei. Acest poporanism 
l-am puteă numi temperamental. Și nici 
un adevărat iubitor de artă, nu poate des- 
prețui niște asemenea creațiuni pe cuvântul, 
că ar fi realizate întrun material umil, căci 
nu materialul e important în artă, cât mă- 
rimea și tăria sentimentelor întrupate într'însul. 

Poporanismul temperamental poate să fie 
unit cu o mare simpatie pentru oamenii din 
popor s'au cu o mare ură în contra asupri- 
torilor lor. Cu alte cuvinte poporanismul 
temperamental poate aveă două forme: 1) 
una simpatetică și 2)altaantipatetică. 
Energia simpatiei sau antipatiei lor poate fi 
oricât de mare; un lucru i se cere însă ca 
să nu devină retorică; i se cere anume ca ea 
să nu fie scop, ci numai mijloc de scoa- 
tere în relief a sentimentului ce constitue 
fondul oricărei adevărate poezii. Și cred că 
în acest caz sunt poeziile: „Noi vrem pă- 
mânt“ și „Clăcașii“; — nu însă și „Cosașul“, 
care e retoric-revoluționară, iar nu artistic- 
sentimentală ca celelalte. Poporanismul tem- 
peramental, fie sub forma simpatetică, fie 
sub cea antipatetică, poate îi numit ener- 
getic, dela energia ce o poate aveă dela 
idealurile sociale sau morale ce insuflă pe 
artist fără să-i îngenunche simţirea sa poetică. 

Dar pe lângă scriitori, mai există în lume 
și critici, — Și nu critici cari să guste fru- 
mosul dela oricine ar veni și în orice fel 
de material sar exprimă, ci critici de cu- 
rent, critici cari chiar dacă au o directivă 
în artă, au o sferă prea strâmtă estetică, 


precum și critici, cari, fără această directivă, 
cred că arta trebuie să fie „ancila“ unei 
anume politice sau unei anume moralităţi. 
Aceştia, nedându-și seamă că prima con- 
diție a artei este libertatea de inspiraţie a ar- 
tiștilor caută să le turbure conștiința artis- 
tică, sitindu-i prin vanele lor teoretizări, să 
urmeze anume idealuri artistice sau morale. 
Aceste idealuri pot conveni prea bine unor 
scriitori, cari de altminteri le realizează, și 
fără cârmuirea criticului, doar prin simplul 
fapt că temperamentul lor îi duce vrând- 
nevrând să le dea o aparență!) de întru- 
pare; dar dacă aceste idealuri pot până la 
un punct, a încurajă pe unii, ele cu atât 
mai mult pot stângeni pe alți scriitori, cu 
alte apucături și cu alte temperamente. lar 
rezultatul definitiv este că, atât unii prin 
încurajare, cât și alții prin descurajare pot 
trece dincolo de limitele artei și pot ajunge 
cum se întâmplă atâtea cazuri, ca să pro- 
ducă, în loc de opere poetice, opere reto- 
rice, adecă neadevărate din punct de 
vedere poetic. Acest poporanism nu greșim 
dacă-l numim tendenţțios și se prezintă 
cu două forme: a) poporanismul tendențios 
pozitiv sau generos, care recomandă scriito- 
rilor simpatie necondiționată pentru clasa 
umilă țărănească; și b) poporanismul ten- 
dențios negativ sau revoluționar, care 
pleacă dela concepția că poetul nu e o ființă 
contemplativă, ci prin esență un luptător, — 
și în cazul poporanismului, — un luptător 
pentru țărănime și în contra asupririlor ei. 
Acest din urmă element e foarte bine pus 
în relief în analiza pe care d-l N. Em. Teo- 
hari o face poporanismului criticilor dela 
„Vieaţa Românească“, anume în articolul 
„Poporanismul Vieții Româneşti“ („Conv. 
critice“ v. IV, 3). 

Așa fiind, se înțelege că poporanismul de 
fond întru cât este realizat de scriitori talen- 
taţi, prin puterea propriului lor talent, și fără 

:) Zicem aparenţă de întrupare, pentrucă adevă- 
ratul artist nu ia niciodată ca țel al operei sale sus- 
ţinerea unui anume ideal; dar orice operă de artă, 
trebuind să aibă un element energetic, care să dea 
putere sentimentului, fără să-l falsifice, se poate 
întâmplă ca acest element energetic să vie mai mult 


în direcția unui ideal sau altuia fără ca să înceteze 
de a fi artiştic. 

nici o intervenţie interesată a criticului de 
curent, — este o manifestare de artă tot atât 
de prețioasă, ca și orice altfel de artă. Dar 
când acest poporanism de fond nu e tempe- 
ramental ci tendenţios impus de formula 
strâmtă a vreunei critice de curent, atunci 
produsele ce satisfac această formulă (ca 
bunăoară nuvelele d-lor Spiridon Popescu și 
Mironescu dela „Vicața Românească“) sunt 
tot atât de condamnabile ca și produsele for- 
mulelor contrarii (ale estetismului, bunioară), 
când ar fi lipsite de vieaţă, neadevărate, ar- 
tificiale. Așa că, față de poporanismul de fond, 
putem aveă două atitudini deosebite, după 
cum e vorba de artistul poporanist care prin 
temperament nu poate fi altfel dar rămâne 
artist poporanist, (poporanism temperamental 
energetic) sau din criticul sau artistul po- 
poranist care îndeamnă pe scriitori chiar în 
contra temperamentului lor, și în contra ce- 
rinţelor artei, să fie retorici în scrierile lor 
poetice (poporanismul tendenţios). 

3. Din punctul de vedere al fondului și 
formei în acelaş timp, se poate înțelege prin 
poporanism, literatura acelor scriitori, cari 
atât prin temperamentul lor cât și prin mij- 
loacele lor artistice, nu numai îşi iau sub- 
iectele din vieața poporului, dar le concepe 
și le tratează întrun spirit și într'o formă 
"care sunt prin excelență poporane. Aci intră 
pe deoparte producțiunile literaturii poporane 
anonime și orale și în acest caz avem po- 
poranismul colectiv; iar pe de alta, și 
mai cu seamă, producțiile unor scriitori ca 
Vasile Aron, Barac, Anton Pann, Ispi- 
rescu, Creangă, Pop-Reteganul, Spe- 
ranță, Dulfu, Dragoslav, Pamfile și 

în genere, toți aceia cari, ori au ori nu au 
intențiune de a scrie pentru popor, totuși au 
sau vor să aibă în scrierile lor mentali- 
tatea omului din popor, atât în fond 
cât și în formă. Acest poporanism este de 
trei feluri: 1) poporanismul colectiv, când 
e vorba de producții poporane propriu zise, 
de producţii orale datorite marelui anonim 
poporal; 2) poporanismul primitiv, când e 
vorba de lucrări literare luate din popor și 
scrise pentru popor, fără intenţia de a in- 
teresă și pe omul cult și rafinat; și în fine 
3) poporanismul artistic, când e vorba de. 
producțiuni în care scriitorul, împrumutând 
fondul și forma populară, le ridică totuş, prin 
tractare, fără să le falsifice, la rangul de artă 
cultă. În aceste înţelesuri, Anton Pann și: 
Ispirescu sunt poporaniști primitivi pé când 
Creangă şi Eminescu, în poeziile lor în formă 
populară, sunt poporaniști artistici. Din acea- 
stă pricină, Anton Pann și Ispirescu pot 
fi gustafi de popor mult mai mult decât de 
cetitorii cultivați, pe când Creangă și Emi- 
nescu, când e poporan, interesează mai mult 
pe cetitorii culți decât pe oamenii din popor. 
Și firește când e vorba de a judecă valoarea 
literară a „poporanismului“ în acest înțeles, 
vom pune mai puțin preţ pe poporanismul 
primitiv, care are doar o valoare didactică și 
distractivă pentru anume straturi sociale, și 
mult mai mult preț atât pe poporanismul 
colectiv, în care intră admiraţia pentru pro- 
ducțiile frumoase ale muzei poporane ano- 
nime, cât și pe poporanismul artistic, al unui 
Creangă și Eminescu, lângă care aș cere 
voie. să pun și pe Dragoslav. 
(Va urmă.) Mihail Dragomirescu. 


79 


Natură. 


Natură, carte pururi ne 'nțeleasă! 

Ce tainică-i și plină de splendoare, 
Ce sfânt izvor de sfântă *'nţelepciune-i 
Din 'miile-ţi de pagini orișicare! 


Pierduţi privim cuprinsurile tale, — 
Și pare-am vrea din față-ți să ne-ascundem, 
Căci nu putem frumseţa-ți s'o 'nțelegem, 


Adâncul tainei tale să-l pătrundem. 


Vasile Stoica. 


oe] 

Cronică. 


O premieră în Sibiiu. Comitetul filial al „Socie- 
tăţii pentru fondul de teatru, va aranjà în 10 şi 11 
Maiu două reprezentații teatrale, cu concursul d-lor 
Petre Sturdza, C. Mărculescu și al d-nei Alice P. 
Sturdza artiști ai Teatrului Naţional din Bucureşti. 

În 10 Maiu va fi premiera piesei în 3 acte: „După 
6 ani“ a d-lui luliu Enescu, cu subiect luat din 
vieaţa intelectualilor dela noi. În seara a doua se va 
reprezentă „Ginerile lui Poirier“, comedie în 
4 acte de I. Augier și Jules Sandeau, piesă care face 
parte din repertoriul „Comediei franceze“ din Paris. 

La aceste reprezentații s'au angajat să colaboreze 
pe lângă susnumiţii artişti şi cele mai probate puteri 
dintre diletanţi. D-l Sturdza, reprezentantul şcoalei 
moderne italiene, care a trăit mult timp în Italia 
printre artiştii mari, cari sunt azi în vicaţă, ne va da 
ocazie să-l admirăm în două roluri deosebite. Sperăm, 
că publicul sibiian, care a știut să se entuziasmeze 
totdeauna de artiştii săi, va sprijini şi de astădată 
această mişcare culturală. 

Amănunte asupra acestor reprezentații se vor afişă 


pe placate. 
+ 


Congresul profesorilor. Consistorul din Sibiiu n'a 
admis cererea corpurilor profesorale dela şcoalele 
secundare de sub jurisdicțiunea sa de a se întruni 
întrun congres, sub cuvânt că aceste nu cadrează cu 
Statutul Organic. Zicem şi noi în faţa acestei ştiri cu 
„Biserica şi Școala“ din Arad: „E rândul ca profesorii 
să lumineze pe Consistorul arhidiecezan, că Statutul 
Organic nu este sfârşitul vieţii noastre culturale, ci 
dimpotrivă începutul ei, intocmai cum Sfânta Scriptură 
nu este sfârşitul, ci începutul vieţii creştineşti“. 

* 

Bursa Şaguna. În jurul articolului cu acest nume 
despre care s'a vorbit şi în n-rul 7 al „Luceafărului“, 
s'a încins în publicistica noastră o discuţie neobișnuit 
de vie. Păcat numai că ea n'a fost şi ceva mai deamnă 
şi că s'a coborit, în unele ziare, la un ton cu totul 
neurban. În meritul chestiunei nu s'a vorbit aproape 
de loc, ci s'a insistat mai mult asupra unor pretinse 
nedreptăţiri a seminariilor și a corpului didactic se- 
cundar. Oricari ar fi părerile cuiva în aceste privinţe, 
fapt e că pentru profesorii noştri ar fi o adevărată 
binefacere, care la rândul ei s'ar revărsă asupra cul- 
turii noastre, dacă Liga ar căută să le facă posibil 
studiarea în Bucureşti şi laşi. Bine ar fi dacă ar puteă 
petrece şi toți absolvenţii de teologic dela noi câte un 
` an-doi în România, numai cât asta e o trebuinţă cul- 
turală cu mult mai mică decât aceea care se referă 
la profesori. 

Merită amintire idea sulevată de un tânăr preot 
ortodox, care a petrecut câţiva ani în America („Tri- 
buna“ Nr. 76) că bursa Șaguna să se dea totuş teo- 
logilor, ca să urmărească în ţări străine curentele 
religioase moderne. Are dreptate Sfinţia Sa: noi n'avem 
o biserică vie și navem o vieaţă religioasă adevărată. 


Numai cât această stare nu e chemată Liga să o în- 
lăture. Asta ar fi o mare ruşine şi pentru Biserică. 
Să se renască ea, dinlăuntrul său. Liga să facă cul- 
tură naţională. 

De altcum guvernul maghiar a dat o ordinaţiune 
în senzul căreia nimeni nu mai poate ocupă vreo slujbă 
in ţara aceasta, dacă se va încumetă să primească 
„bursa Șaguna“, — o ordinaţiune absurdă, care credem 
că s'a dat fără ştirea celor competenți. 

* 

Reuniunea meseriașilor din Sibiiu ce o „vatră 
luminoasă“ pentru înfiripânda noastră clasă de mijloc, 
care în puţine locuri va fi atât de conştientă de me- 
nirea ei naţională, ca tocmai în această metropolă a 
vieţii româneşti din Ardeal. În Sibiiu meseriaşii români 
nu Sunt lăsaţi în braţele întâmplării, ei nu poartă cra- 
vate roşii şi nu maimuţăresc tot ce e străin, ei nu 
se însufleţesc pentru Internaționala şi nu-și bat 
capul cu gândul scoaterii unei gazete socialiste, 
căci ei nu se simt ai nimănui, ci ei înţeleg că toţi lao- 
laltă, dimpreună cu celelalte “clase sociale, formează 
o mare familie care are aceleași tradiţii şi aceleaşi 
nădejdi pentru viitor. Ei ştiu că sunt o parte organică 
a neamului românesc şi din această conştiinţă por- 
nesc toate faptele lor. 

Reuniunea aceasta a fost până acum un cheag pentru 
741 de membri; de prezent ea numără 84 de membri 
ordinari, 124 ajutători, 8 fundatori, 17 pe vieaţă şi 4 
onorari. Are casă proprie și dispune de o avere de 
23.000 coroane. Pentru cultivarea membrilor îşi are o 
sală de lectură, o bibliotecă și un cor. Se ţin dese 
serate literare şi muzicale, la cari participă, având și 
un rol activ, şi diferiţi intelectuali din Sibiiu. În curând 
va ieși de sub tipar al doilea Anuar al acestei reuniuni 
Din el se vor puteă află multe lucruri, cari ar fi bine 
știute și imitate şi prin alte locuri. 

În numărul acesta al revistei dâm câteva ilustraţii 
relative la reuniunea meseriașilor din Sibiiu, puse la 
dispoziţie de cătră d-l Victor Tordășianu, președintele 


` fără de pereche al acestei reuniuni. 


* ; 
Amintiri despre Bunea. Cât de mare pierdere a 

îndurat Românimea prin pierderea lui Bunea o dove- 
desc şi nenumăratele amintiri cari s'au publicat şi 
continuă a se publică prin foile şi revistele noastre 
despre el. „Răvaşul“ din Cluj a adus în mai multe 
numere consecutive însemnări de ale prietenilor și 
cunoscuților regretatului canonic. Poate că s'ar cu- 
veni însă o mai mare pietate faţă de acest mare 
mort, căci printre unele amintiri preţioase şi fru- 
mos scrise se amestecă şi un mare număr de palavre 
şi de articole de vorbărie goală, cari ne reamintesc 
cuvintele lui Eminescu: 

Şi deasupra tuturora va vorbi vrun mititel, 

Nu slăvindu-te pe tine, lustruindu-se pe el 

Sub å numelui tău umbră... 

* 

Mişcarea literară de astăzi. „Neamul Românesc 
literar“ al d-lui N. lorga în Nr. 10 din 7 Martie a. c. 
are următoarea părere rea — interesantă mai mult 
pentru psihologia celui ce-a conceput-o — despre 
„Primăvara noastră literară“: 

„Scriitorii români despre cari se vorbeşte sunt 
acei cari fac parte dintr'o clică de legătură cu vreun 
partid politic ori cu vreo cafenea vestită din Bucu- 
reşti. E ca și în vieaţa politică, din nenorocire ca şi 
în ea. Recrutări de adepţi prin orice mijloace de is- 
pită ori de corupție, expunerea acestora în vitrină, 
ca să vadă lumea că au mai momit ori cumpărat un 
suflet, notițe critice binevoitoare, apoi studii întinse 
cu privire la noua achiziţie, clasificarea lui mai presus 
de cei pe cari nu i-a putut aveă niciodată sau pe 
cari ai avut dibăcia de a-i păstră, îndestulindu-le ne- 
voia, linguşindu-le naivitatea ori sgândărindu-le vi- 
ciile. Şi astea toate, fireşte, spre mai marea glorie a 
bietei literaturi româneşti, care o fi mers ea pe dru- 
muri mai grele, dar pe drumuri mai tinoase de sigur 
niciodată. 

Și astfel trec alaiurile de poeți, de novelişti şi ro- 
mancicri, având în fruntea lor samsarul întovărăşit 
de măscăriciul său spiritual, bine înţeles când nu se 
întâmplă, printr'o fericită potrivire a naturii, ca sam- 
sarul şi măsăriciul să fie aceeaşi persoană, căruia îi 
sună atunci şi gologanii în buzunar și clopoţeii la ti- 
chia cea cu multe cornuri şi coarne. 

Firește că, atunci când din toate „Cronicile“ și „În- 
semnările“ va rămâneă numai o povară pe jumătate 
putredă pentru un raft de bibliotecă, va revedeă în- 
treagă scara valurilor. Atunci nu se vor pomeni de 
loc nume care acum tot umblă prin văzduh cu laude 
şi batjocuri de o potrivă de exagerate şi, în schimb, 
vor răsări pe paginile istoricului literar, obiectiv, se- 
rios, plin de simţul pietăţii, al dreptăţii și al răs- 
punderii, o sumă de oameni cari, cu talente deose- 
bite, și mai mari şi mai mici, vor fi muncit lao 
parte, fără a-şi cere vreun loc în vreo tovărăşie sau 
a primi locui oferit de vreun anteprenor în turma lui 
scumpă de barzi şi visători, vor fi muncit deci cu 
iubire de ideal, cu dragoste de artă şi cu modestă 
râvnă pentru literatură“. 

Dacă d-l lorga war fi împământenit, cu siguranţă 
ar fi expulzat din sânul neamului românesc. 

* 

Societatea filozofică. D-1 C. Rădulescu-Motru a 
inființat la Bucureşti o societate filozofică, de care 
cultura noastră fără îndoială că are o mare nevoie. 
Scopul ei e să dea un avânt studiului filozofiei atât 
de neglijat la noi. Între mijloacele cele mai de căpe- 
tenie pentru cultivarea filozofiei s'a socotit traducerea 
filozofilor clasici, pe cari noi, cari avem atâtea fleacuri 
traduse în limba noastră, nu-i avem nici măcar în parte 
traduşi. Dacă societatea filozofică nu va face nimic 
altceva aecât să traducă aceşti filozofi, a făcut un lucru 
dintre cele mai mari. Căci o cultură filozofică la noi 
nu se poate desvoită, decât având în limba noastră 


temelia asta sigură, care e: literatura filozofică clasică. 
+ 


Un pedagog român în America. D-l loan Pătraş- 
coiu, care şi-a trecut la 1905 doctoratul în filozofie 
la Lipsca cu o discutabilă teză despre influenţa lui 
Schopenhauer asupra lui Eminescu, ne mai având ce 
mai scrie în româneşte s'a apucat să le facă Spanio- 
lilor din Argentina pedagogie în limba lor. Așa dăm 
cu mirare în numerele de pe Martie și Maiu 1909 ale 
revistei El Monitor de la Educacion comun 
(Organo del consejo naciona! de educacion) din Buenos 
Aires peste două studii lungi: Teoria de la edu- 
cacion şi Los principios fundamentales 
de la didactica. 

Ce-o fi vrând d-l Pătrașcoiu, care ma scris în ro- 
mâneşte nici o pagină de pedagogie, cu acest ame- 


ricanism? 
+ 


Reviste și ziare. „Revista Bistriţei“ a încetat 
să mai apară, neputându-şi asigură existenţa în curs 
de 5 ani. Această foaie săptămânală, dacă erâ redac- 
tată pe înţelesul poporului credem că reuşiă să prindă 
rădăcini şi de bună scamă aduceă servicii mult mai 
bune culturei româneşti, ca în forma ei cărturărească. 
Păcat că conducătorii ei nu s'au putut hotări să o trans- 
forme într'o foaie poporală. 


* Șezătoarea. Vol. XI. Coala 1—4. A apărut re- 
vista pentru folclor a d-lui Artur Gorovei, unul dintre 
cei mai buni cunoscători ai vieţii sufleteşti a poporului 
nostru. Coala 1—4 cuprinde „Datini din Rotopăneşti“ 
şi mai multe descântece. Salutăm cu bucurie reapa- 
riția revistei „Sezătoarea“. 


* Revista Economică. Nr. 12/1910. Un director 
de bancă face următoarea constatare: „băncile noastre 
mari au adunat averi frumoase pe conta poporului 
din cari averi numai foarte puţine au ajuns îndărăpt 
poporului, aşa încât clienţii noștri nu mai vedeau de- 
osebirile între băncile noastre şi cele străine“. 

+ 

Știri. D-l M. Sadoveanu a fost numit de cătră 
ministerul instrucției publice director al Teatrului Na- 
tional din lași, în locul d-lui H. Lecca. Dorim d-lui 
Sadoveanu tot norocul, de care n'a avut parte ante- 
cesorul d-sale, iar Teatrului Naţional îi dorim ca să 
înţeleagă, că el are, acolo în Moldova înstrăinată, de 
îndeplinit o misiune artistică națională. 

* A murit la Hartford, în America, Samuel Lang- 
horne Clemens, pe care lumea literară il cunoaște supt 
numele de Mark Twain. Puţine nume de scriitori 
americani vor fi atât de populare, ca al acestui umorist 
căruia i se va găsi aşa de greu păreche. Humorul lui, 
de un colorit american sănătos, înveselește și entu- 
siasmează; dela el până la cea mai acerbă satiră, spusă 
totuş cu foarte mare fineţă, mai e numai un pas, pe 
care nu e cetitor care să nu-l facă bucuros. — Și 
totuş în Mark Twain, America nu pierde numai un 
excelent umorist şi un pişcător satiric, — întreaga 
lume pierde pe un fin analist, pe un psiholog adânc 
care în „glumele“ lui eră un îndrumător spre bine, — 
pe un filozof social care „spuneă adevărul râzând“ 
şi dorind, prin artă, o îndreptare a vieţii, 

* Şa întemeiat la Bucureşti sub prezidenţia d-lui 
P. Eliade, profesor universitar şi directorul Teatrului 
Naţional, și o-societate a scriitorilor dramatici, care 
cuprinde în sine pe lângă câţiva scriitori recunoscuţi 
şi o întreagă pleiadă de necunoscuți. cari îşi aşteaptă, 
poate, dela această grupare recunoaşterea. 

* Biroul „Asociaţiei“ face apel cătră toţi autorii 
de cărţi didactice să-i trimită câte 2 exemplare din 
lucrările lor, ca pe lângă biblioteca „Asociaţiei“ să 
se înființeze o secţie a cărţilor didactice. 

* Conferinţe: Duminecă, la 3 Aprilie n. a. c 
tânărul capelan din Prejmer I. Ludu a ţinut în Bra- 
şov o conferință despre Mihail Sadoveanu. Con- 
ferenţiarul a încercat să fixeze locul eminentului pro- 
zator în istoria literaturii românești, a analizat tot 
ce-a cetit de M. Sadoveanu, uneori cu prea multe 
amănunte şi nume, şi a căutat să întroducă pe ascul- 
tători în tainele sufletului acesta bogat şi în frumsc- 
țile limbii scrise de Sadoveanu. Conferinţa a fost reu- 
şită. Conferenţiarul are o limbă bogată și dovedește 
dragoste pentru literatură și dibăcie la scris. 

* Un potrivit rezumat al celebrului roman „Ben 
Hur“, publicat de d-i G. Vătășan în „Gazeta Transil- 
vaniei“, a adunat mult public la prelegerea din 10 Apri- 
lie n., tot în Braşov, însoţită de proiecţiuni. Subiectul 
însuşi, prelucrarea lui artistică şi tablourile au inte- 
resat și distras mult publicul, care a mulţămit prin vii 
aplauze d-lui Vătăşan pentru aranjarea prelegerii. 

* D-l Dr. loan Lupaș a ţinut în Făgăraş la sfârşitul 
lunei Martie o conferinţă despre „Trecutul Țării Ol- 
tului“, iar la începutul lunei Aprilie d-l Dr. Alex. 
Bogdan, prof. în Braşov, a vorbit despre „Desvoltarea 
bisericii române“. D-l Bogdan a ţinut aceeași confe- 
rinţă și în Sibiiu, la 10 Aprilie. E o lucrare serioasă, 
scrisă într'o formă uşoară şi frumoasă. 

La sfârşitul lui Martie d-l loan Agârbiceanu a ţinut 
o conferință în Bistriţa despre „Unitatea culturală“. 
Acelaş subiect și in aceeaşi zi a fost tratat și de d-l 
profesor G. Precup în Săliște. 

Toate aceste conferinţe se țin în cadrele „Asociaţiei“. 


ss 
Poşta Redacţiei. 


— Manuscrisele nu se înapoiază. — 


S. E. Cele trei versuri sunt suspinele unei inimi în- 
durerate de dragoste. Poate o uiţi pe Dumnea — ci — 
şi îţi trece boala. 

Unui cetitor. Adresa adm. „Revistei generale a 
învățământului“ e: Petru Gârtoviceanu, profesor, Bu- 
cureşti, Str, sf. Ecaterina Nr. 2. 

T. lulian. Revista noastră își schimbă coperta şi 
publică mai ales desenuri după porturi. 

|. Ţ. Vam sitat pseudonimul. De altfel sub orice 
nume vam răspunde și pentru noi și pentru literatură 
e tot una. Nu visaţi prea des că sunteţi poet, ca să 
nu Wajungă soartea „Fluturelului“ pe care-l cântaţi: 


Și de-acolo din înălțime 
Fără nici un sgomot 
Cade mândrul fluture! 
Ce-a visat mărire. 

P. G. Brașov. D-ta pari un om inteligent ca elev 
de cl. VI. Ai putea să judeci singur cum poţi „deveni 
folositor societăţii și neamului“. Deocamdată învățând, 
mai târziu muncind ca orice om de omenie. Dacă-ţi 
face plăcere bineînțeles poţi scrie şi versuri. E o dis- 
tracție frumoasă și nobilă. Dar nu le arătă la lume, 
că poate să-ţi strici reputaţia de om inteligent. 

|. S. G. Stăruinţa d-voastră de a scrie şi a ne tri- 
mite versuri, e întradevăr de admirat. Ne vine greu 
să vă tot refuzăm. De aceea iată una dintre ele: 

Seară de vară. 
O dungă roșă cerul mărginește 
Și-un vânt domol colindă prin grădină; 
Uşor s'apleacă-o floare de sulfină 
Şi-atâta dor în zări pustii porneşte. 


Bătrânii plopi un cântec trist suspină 
Ce văile din pacea lor trezeşte; 

Stă 'n nemişcare iazul şi sclipeşte 
Atins de-o rază blândă de lumină. 


A lene noaptea peste câmp se lasă, 
Un greer cântă 'n iarba de mătasă, 
lar dunga purpurie 'ncet dispare! 


„„„Spre sat, pornesc pe neteda cărare 
Perechi ce-şi spun iubirea lor duioasă 
Și focuri se aprind pe deal, în zare... 


A. |. M. Traducerea din Eötvös e slabă. Ne mirăm 
că în Cernăuţi nu găsiţi altceva mai bun de făcut. 
Tocmai acum ne arde nouă să facem traduceri din 
ungureşte?! 

Blondel, B-pesta. Ne trimiteţi câteva poezioare 
nu ca să le publicăm, fiindcă nu voiţi să râdă lumea 
de ele, ci să le scărmănăm la acest loc şi ca să fi- 
guraţi și d-voastră în şirul mulțimii. Dorinţa asta de 
a figurà cu orice preţ e o adevărată nenorocire la noi 
și ca să vă tăiem pentru totdeauna această poftă urâtă, 
iată publicăm sfârșitul unei poezioare: 

„Ai găsărit în cale-mi, ca nimeni alta, poate: 

Trufașă şi conştie, că porţi în ochi săgeată... 

Simţirile nebune trezitu-mi-s'au toate, 

Ca să te fac 'nainte-mi să cazi înghenunchiată.. 

Şi o să cazi, sunt sigur, că-nu e scris să stee 

Bărbatului în faţă neînvinsă o femee!!! 

Trebuie că sunteţi mai frumos ca Adonis și mai 
puternic ca Hercule, de îndrăzniți a vă crede aşa de 
iresistibil. 

T. M. București. T. Cosma, P. Popasissu, Măiin... 
şi sub mai câte pseudonime ne tot rugaţi să vă as- 
cultăm alintările d-voastre cu muzele? Feliul acesta 
mlădios şi nebărbătesc de a cerși un colţ în revista 
noastră nu ne place și vă rugăm să-l părăsiţi. Dacă 
simțiți că aveţi talent, scrieţi și nu trimiteţi spre pu- 
blicare decât atunci când sunteţi încredințaţi că aţi 
reuşit să daţi o formă desăvârșită sentimentelor şi gân- 
durilor ce vă frământă. Dacă nu reuşiţi să găsiţi 
această formă, ardeţi tot ce scrieţi. V'aduceţi aminte 
ce ne spune maiestrul Delavrancea în „Trubadurul“ 
despre marile genii: „De câteori n'au rupt volume 

întregi, mau spart pânze cât zidurile şi n'au aruncat 
cu dalta în faţa Venerii lor, albă, netedă și moartă“. 
De ce să vă pară deci d-voastră că veţi arde versuri 
nici bune nici rele, ca de exemplu: 
Poveste. 
Se spune c'a trăit demult, 
Demult, demult... odată, 


O mândră fată de "'mpărat 
Aleasă ’n lumea toată. 


Dar zânele de lângă lac 

Ce-s crude ursitoare, 

Sau fost vorbit când s'a născut 
Ca s'o prefacă ’n floare. 


lar împăratul cel bătrân 

Priviă la ea ’n tăcere 
- Că, pasă-micte, el ştiă 

De soarta-i de durere. 

Ș'acum tot plânge ne "ncetat 
Ursita ficei sale, 

Şi dânsa plânge-un vis pierdut... 
Cu lacrămi de petale.. 

Cum vedeţi şi asta-i puţin Indreptată. Celelalte sunt 
mea din Coşbuc, din Eminescu şi ‘aşa mai 
departe.. 

L. B. „Pe țărm“... 
din versuri cunoscute! 

E. N. — Bucovina. Mai aveţi nevoie de multă de- 
prindere ca să treceţi pragul literaturii. În „o amin- 
tire“ jicnesc mai ales frazele umflate şi fără de nici 
un înţeles. lată două: „în aerul rece al dimineţii eră o 
greutate umedă ce apăsă pe sufletul lui George 
Hopa“. — Apoi: „Vorbele lui calde picurau încet şi 
regulat ca STARUL de cristal dintr'un izvor limpede de 
lumină“, 

Hyperion. Vă întrebaţi: 

„Să fiu mai mult oare în mâna sorții 

Ca o biată frunză ruptă de vânt 

Pe mult loc purtată, fără de voie, 

Şi ?n urmă izbită la pământ?“ 
Vasigurăm că nu păreţi a fi mai mult... 

Nicu Peicu. Sibiiu. Schița d-tale: „Numărul 
greşit“ a mai fost publicată odată în „Țara Oltului“ 
la rubrica „Hai să râdem“.' Nu înţelegem de ce ni-o 
mai trimiţi şi nouă. 


e prea ușoară şi prea țesută 


== 

Zece abonamente. gratuite! 

Revista noastră dorind a răspândi cultura 
românească în părțile periclitate de stràinism, 
dă zece abonamente gratuite pe anul 1910 
pentru zece preoți sau învățători săraci. din 
Maramurăş şi Sătmar. e 

Cei ce doresc să primească revista noastră, 
Sunt rugați a ne adresă o cerere. 

Administraţia revistei Luceafărul. 


Redactor: OCT. C. TĂSLĂUANU. 

Știri. — Poşta Redacţiei. — Bi- 

llustraţiuni: Hofmann: Isus în biserică. Tizian: 
Banul de dajdie. Dürer: Cap de Crist. Guido Reni: 
Ecce Homo. 4 fotografii referitoare la „Reuniunea so~ 
dalilor români“ din Sibiu. | 


|. Şanta 
Victor Eftimiu . . . 
Poporanisinul 


Vasile Stoica 
Cronică:. ine Ind Ra 


TIPARUL LUI W. KRAFFT ÎN SIBILU, 


www.dacoromanica.ro 


LUCEAFĂRUL 


REVISTĂ ILUSTRATĂ PENTRU LITERATURĂ ȘI ARTĂ. APARE DE DOUĂORI PE LUNĂ. 


Colaboratori: |. Adam, l. Agârbiceanu, D. Anghel, Andreiu Bârseanu, Z. Bârsan, G. Bogdan-Duică, 
Dr. T. Brediceanu, Ștefan Cacoveanu, Al. Cazaban, II. Chendi, I. Ciocârlan, D.N. Ciotori, Al. Ciura, Otilia 
Cozmuţa, Maria Cunţan, Elena Farago-Fatma, Em. Gârleanu, lon Gorun, Constanţa Hodoș, Enea Hodoș, 
Nerva Hodoș, Șt. O. Iosif, E. Lovinescu, Dr. I. Lupaș, Dr. G. Murnu, I. Paul, H. P. Petrescu, Ecaterina 
Pitiș, M. Sadoveanu, C. Sandu-Aldea, M. Simionescu-Râmniceanu, 1. U. Soricu, Caton Theodorian, 
Gh. Tulbure. 


ABONAMENT: 
Austro-Ungaria: 
lan. .. 12 cor. Ed. de lux 20 cor. 
6luni s s a cs 6 h w o A =.. l0 nů 


Ediția pentra preoți, învățători şi studenţi: 1 an 8 cor. 
România și în Străinătate: 
1 an. 16 cor. Ed. de lux 25 cor. 
6 lani ..... 8, E T S 
Ediția pentru preoți, învăţători și studenți: 1 an 14 Cor. 


Reclamațiile sunt a se face în curs de 15 zile după apariția fiecărui număr, Pentru orice 
schimbare de adresă se vor trimite 20 bani în mărci postale. 


Abonamentele, plătite înainte, sunt a se trimite la adresa: 


Adm. rev. „Luceafărul“, Sibiiu (Nagyszeben). 


Ca sfârșitul anului școlastie Cărți de premii Cataloage gratis și franco. 


Pentru școalele poporale. 


Acaftistul preasfintei Născătoare de Dumnezeu şi alte 
Acaftiste şi rugăciuni, leg. 1.20, leg. frumos 1.75, 
în imit, de os alb 2.75 ete. până 8.50 (vezi catalog). 


Alina G., Buna cuviință. —.90. 
Balade poporale, adunate de P. Crina Damaschin, —.60, 
Bella, istorioară circasiană, trad, de Nicu loan Ştefă- 


nescu. —.30. 
Brote, E., Ținerea vitelor. —.24. 
— Trifoiul, —.24. 


Cele zece pisicuţe, basm cu chipuri în colori. 1.—. 
Cele șease lebede, poveste cu ilustraţiuni colorate. 1.—. 
Colindele Crăciunului şi ale Paştilor, Ca adaus colăcăritul 
şi vornicitul. —.36. 
Culegere de istorioare morale. —.40. 
Cunţan, M, Fecioara dela Orleans, dramă, trad. din 
nemţește după Fr. Schiller. Broş. —.90, eleg. cart. 1.30. 
Două drame familiare. Lectură pentru tinerimea de sexul 
femeiesc. —.40 
Drăgan, M., Cine sapă groapa altuia, însuş cade în ea. 
Piesă teatrală în 3 acte pentru ajunul Crăciunului. —.32, 
— Prietenul adevărat, e piatră de diamant. Piesă tea- 
trală în 4 acte. —.32. 
— ŞI ne iartă nouă păcatele noastre, precum și noi 
iertăm greșiților noştri. Piesă teatrală în 3 acte. —.32. 


Genoveva sau învingerea nevinovâţiei. O istorie cu 0 chi- 
puri. —.60 

Shies Pi O espedițiune română în Africa, ilustr. şi 
eg. 9.—. 

Grube, A. W., Biografii române, tradusă de N. Petra- 
Petrescu. 1.—. 

Hinţescu, 1. C., Proverbele Românilor. —.60. 

50 Icoane în colori din testamentul vechiu şi nou (Biblia) 
cu text la fiecare icoană, frumos leg. 4.—. 


inimioara, adecă floarea poezii naționale din cei mai buni 
scriitori români in uzul tinerimei. —.00. 

Ispirescu, P., Legendele sau Basmele Românilor. 1.50. 

— Poveştile unchiașului sfătos. 1.50. 

Istoria lui Alexandru cel mare. —.60. 

50 Istorioare morale pentru băieţi şi băiete cu 6 chipuri 
colorate, leg. —.80 

Jucării şi jocuri de copii, 


adunate de P., Ispirescu. 


Poezii pentru copii, culese şi publicate de G. H. 1.50.) 


Sima, Gr. a lui Ioan, Izvor de bunăstare. Îndrumări 
şi poveţe scurte și practice din economie. 1.—. . 
Tradiţiuni poporale române adunate de S. FI. Marian. 
0. 


Vieața și pildele prea înțeleptului Esop. —.60, 


63 Nri din »Biblioteca poporală a Tribunei« (după catalog separat) escelent de potrivit de premii pentru acest scop. 


Preţurile în coroane. 

